5 K-Drama Terpaksa Ditangguhkan Penggambaran Akibat Pandemik COVID-19

Pandemik COVID-19 telah memberi kesan terhadap setiap sektor. Antaranya sektor hiburan. Banyak drama terpaksa dihentikan penggambaran sementara disebabkan pandemik tersebut. Berikut adalah 5 K-Drama yang terpaksa ditangguhkan akibat pandemik COVID-19. Stay tune guys!

Drama “River Where The Moon Rises” yang dibintangi oleh Kim So Hyun, Ji Soo, dan ramai lagi telah menghentikan penggambaran sejak 19 November. Menurut Soompi, menyatakan bahawa pada 23 November bahawa pelakon tambahan yang mengambil bahagian dalam penggambaran drama tersebut telah mengambil ujian COVID-19. Pelakon tambahan itu mengambil ujian tersebut setelah diberitahu bahawa mereka mempunyai contact dengan kes yang telah disahkan.

Pelakon dan kru drama “Bossam-Stealing Fate” telah mengambil ujian COVID-19 setelah salah seorang kru penggambaran didapati positif COVID-19. Agensi Jung Il Woo dan Yuri Girls’ Generation telah menyatakan bahawa mereka didapati negatif setelah mengambil ujian COVID-19.

Pelakon tambahan yang turut menjalani penggambaran untuk drama “Sisyphus: The Myth” didapati positif COVID-19. Sumber dari JTBC menyatakan bahawa pelakon itu juga berada di lokasi penggambaran yang sama dengan pelakon “Bossam-Stealing Fate” yang mana kes yang telah disahkan.

Wakil Park Shin Hye menyatakan bahawa beliau tidak mempunyai kontak dengan pelakon tambahan tersebut,dan masih menunggu keputusan ujian yang telah diambil pada 23 November.

Drama “Joseon Exorcist” yang dibintangi oleh Jang Dong Yoon, Park Sung Hoon, Kam Woo Sung, juga menghentikan penggambaran mereka pada 23 November. Drama ini mengeluarkan pernyataan bahawa seorang pelakon background telah didapati positif COVID-19 setelah berada di tempat yang sama dengan background actor dari drama lain yang mana kes telah disahkan.

Mereka kini dalam kuarantin dan akan mengambil ujian COVID-19 jika mereka dikehendaki oleh pihak kesihatan. Wakil Kam Woo Sung menyatakan bahawa beliau berada di set pada hari yang sama kes disahkan. Wakil Jang Dong dan Park Sung mengatakan bahawa pelakon itu tidak melaluii laluan yang sama dengan aktor background itu.

Drama JTBC yang akan datang iaitu “Snowdrop” yang dibintangi oleh Jisoo BLACKPINK dan Jung Hae In telah menghentikan penggambaran kerana kebimbangan tentang kes COVID-19 di set penggambaran.

Menurut Edaily, pelakon tambahan yang mengambil bahagian dalam penggambaran untuk Snowdrop dikatakan mempunyai hubungan rapat dengan kes COVID-19 yang telah disahkan. Kes ini dikatakan mempunyai kaitan dengan pelakon pembantu yang disahkan positif dalam set penggambaran yang lain. Semua penggambaran telah ditangguhkan sejak 23 November, dan semua pelakon dan staf yang mempunyai kontak rapat masih menunggu hasil ujian mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Taylor Swift Cipta Sejarah Lagi! Menang 3 Anugerah AMA 2020

America Music Awards (AMA) 2020 yang berlangsung secara virtual dan kehadiran tetamu yang terhad semalam menyaksikan beberapa sejarah baharu telah berjaya direkodkan. Ini termasuklah buat penyanyi yang popular dengan lagu Love Story, Taylor Swift membawa pulang tiga trofi kemenangan sekaligus menjadi penyanyi yang memperoleh kemenangan terbanyak dalam acara itu.

Swift yang tercalon dalam empat kategori telah dinobatkan sebagai Artist of The Year, Favorite Music Video, dan Favorite Female Artist – Pop/Rock. Dengan kemenangan tersebut menyaksikan penyanyi ini telah mengumpul sebanyak 32 trofi sepanjanga tercalon dalam AMA. Bagaimanapun, Swift tidak dapat menghadiri ke acara itu kerana sedang sibuk menjalani rakaman semula kesemua lagu popularnya terdahulu.

Selain itu, penyanyi rap Cardi B turut mencatatkan rekod terbaru apabila menjadi satu-satunya penyanyi rap yang memenangi kategori Favorite Song – Rap/ Hip-Hop sebanyak dua kali dalam sejarah AMA. Berikut adalah senarai penuh bagi pemenang AMA 2020 :

Artist of the Year: Taylor Swift
New Artist of the Year: Doja Cat
Collaboration of the Year: Dan + Shay with Justin Bieber, 10.000 Hours
Favorite Social Artist: BTS
Favorite Music Video: Cardigan – Taylor Swift
Favorite Male Artist – Pop/Rock: Justin Bieber
Favorite Female Artist- Pop/Rock: Taylor Swift
Favorite Duo or Group – Pop/Rock: BTS
Favorite Album – Pop/Rock: Fine Line – Harry Styles
Favorite Song – Pop/Rock: Don’t Start Now – Dua Lipa
Favorite Male Artist- Country: Kano Brown
Favorite Female Artist – Country: Maren Morris
Favorite Duo or Group – Country: Dan + Shay
Favorite Album – Country: Fully Loaded: God’s Country – Blake Shelton
Favorite Song – Country: 10.000 Hours – Dan + Shay with Justin Bieber
Favorite Male Artist – Rap/Hip-hop: Juice WRLD
Favorite Female Artist – Rap/Hip-hop: Nicki Minaj
Favorit Album – Rap/Hip-hop: Please Forgive Me for Being Anti Social – Roddy Ricch
Favorite Song – Rap/Hip-hop: WAP, Cardi B feat. Megan Thee Stallion
Favorite Male Artist – Soul/R&B: The Weeknd
Favorite Female Artist – Soul/R&B: Doja Cat
Favorite Album – Soul/R&B: After Hours – The Weeknd
Favorite Song – Soul/R&B: Heartless, The Weeknd
Favorite Male Artist – Latin: Bad Bunny
Favorite Female Artist – Latin: Becky G
Favorite Album – Latin: YHLQMDLG – Bad Bunny
Favorite Song – Latin: Tusa – Karol G & Nicki Minaj
Favorite Artist – Alternative Rock: Twenty One Pilots
Favorite Artist – Adult Contemporary: Jonas Brothers
Favorite Artist – Contemporary Inspirational: Lauren Daigle
Favorite Artist – Electronic Dance Music (EDM): Lady Gaga
Favorite Soundtrack: Birds of Prey: The Album
Kredit Foto: Billboard


Dai Syed Dituduh Rogol, Bawa Pulang Gadis Ke Rumah?

Di laman Twitter malam tadi, terdapat pendedahan daripada seorang netizen yang mana mendedahkan terdapat ramai gadis telah menjadi mangsa kepada pendakwah dan penyanyi, Dai Syed.

Dalam pendedahan tersebut, netizen mendakwa rakan baiknya telah menjadi mangsa rogol Dai Syed sehingga membuatkan gadis itu menjadi trauma. Lebih mengejutkan, bukan sahaja rakannya malah terdapat beberapa lagi gadis turut menjadi mangsa apabila pelantun Ya Agmal Eyoun itu dikatakan kononnya membawa mereka pulang ke rumahnya.

Susulan daripada itu, pihak Murai.my telah menghubungi pengurus kepada Dai Syed bagi mendapatkan kenyataan berkenaan dakwaan tersebut.

Akui terkejut dengan dakwaan itu, menurutnya pihak mereka akan menjalankan siasatan lanjut dan akan tampil dengan satu kenyataan rasmi dalam masa terdekat. Sebagai info,

Dai Syed atau nama sebenarnya Syed Shah Iqmal Syed Mohammad Shaiful Jamalullail, 25 dikenali ramai sebagai selebriti yang berbakat besar kerana menggunakan bakat yang dimiliki untuk menyampaikan dakwah kepada orang ramai.


Walaupun Bangga Jadi Muslim, Tapi Bella Hadid Dilihat Buat Tatu Tulisan Arab Di Lengan

Bella Hadid sekali menarik perhatian peminatnya gara-gara tatu pertamanya.Bella dilihat mempunyai dua tatu pada masa yang sama terletak di atas lengannya dalam bahasa Arab.

Bella Hadid dikenali sebagai seorang Muslim. Dia juga mengaku bangga menjadi seorang Muslim. Namun, penampilan tatu Bella Hadid menimbulkan persoalan. Sebabnya dalam Islam, tatu dilarang dan haram.

Tatu pertama Bella kelihatan kecil tapi terletak kemas. Dilihat dari foto yang dikongsi oleh akaun @_dr_woo_, pelukis tatu dari Amerika Syarikat ini mempamerkan foto tatu dengan tulisan Arab di lengan Bella.

Seperti yang dilaporkan oleh US Maganize, kedua-dua tatu Arab mempunyai makna yang mendalam dan manis. Dalam foto pertama, tatu Arab Bella Hadid bermaksud “Aku Mencitaimu”. Dalam foto kedua, makna tatu bermaksud ‘cintaku’.

Seperti mana yang diketahui bahawa Bella Hadid seorang beragama Islam. Anak perempuan kedua Mohamed Hadid dan Yolanda Hadid ini secara terbuka pernah mengakui bahawa dia bangga menjadi seorang Muslim. Dia bahkan turut serta dalam demonstrasi menentang  Donald Trump mengenai diskriminasi terhadap umat Islam pada Januari 2017.

“Ayah saya adalah pelarian ketika pertama kali datang ke Amerika. Dia selalu berdoa untuk kami. Saya bangga menjadi seorang Muslim, ”kata Bella Hadid kepada Vogue pada April 2017.

Tetapi dalam ajaran Islam, bertatu dilarang dan haram. Sebilangan sarjana juga berpendapat bahawa memiliki tatu bermaksud mengubah ciptaan Allah. Namun Bella Hadid seolah-olah tidak mempedulikan larangan itu.

Sebenarnya bukan hanya Bella Hadid, artis Muslim yang mempunyai tatu. Diketahui DJ Khaled, Mike Tyson, yang juga beragama Islam tetapi mempunyai tatu di tubuhnya. Begitu juga dengan Zayn Malik, kekasih Gigi Hadid, yang mempunyai banyak tatu di tangannya. Namun, berbeza dengan Bella Hadid yang berbangga menjadi seorang Muslim, Zayn Malik mengakui bahawa dia bukan seorang Muslim.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Keliru Millen Cyrus Ditahan Ke Lokap Lelaki Atau Wanita. Ini Kata Polis!

Selebriti berasal dari Indonesia, Millen Cyrus ditangkap oleh polis kerana didakwa atas kesalahan penyalahgunaan dadah jenis methamphetamine. Sejak berita ini tersebar, ramai yang tertanya-tanya, bagaimana Millen ditempatkan di dalam lokap. Bersama lelaki ataupun wanita?

Dipetik dari laporan Liputan6, pihak polis mengesahkan Millen ditempatkan bersama tahanan lelaki berdasarkan jenis jantina yang tertera pada KTP-nya (Kad pengenalan diri).

“Ya, sesuai dengan jenis jantina yang tertera di Kad Pengenalannya. Maka dia berada bersama tahanan lelaki,” kata Ketua Polis.

Seperti diketahui, selebriti ini yang nama sebenarnya Muhammad Millendaru Prakasa sering kelihatan seperti seorang wanita. Millen juga telah melakukan implan payudara.

Semasa penahanan, Millen juga menyatakan permintaan maafnya atas kesalahan yang telah dilakukannya. Dia seolah-olah menyesali tindakannya sehingga dia menitiskan air mata.

“Saya minta maaf kepada ibu dan keluarga saya,” kata Millen Cyrus, ketika menangis semasa sidang media di Polis Pelabuhan Tanjung Priok, Jakarta.

“Saya mengakui bahawa saya sangat salah, jangan meniru perbuatan saya,” kata Millen Cyrus.

Millen Cyrus ditangkap di sebuah hotel di wilayah Jakarta Utara pada hari Ahad pagi. Menurut kenyataan polis, Milen Cyrus ditangkap bersama seorang lelaki dengan di sebuah bilik hotel.


Sangat Mudah! Anda Pasti Teruja Dengan 5 ‘Feature’ Baru Dalam WhatsApp Ini

WhatsApp kini menghasilkan pelbagai feature baru yang mempunyai pelbagai fungsi menarik untuk pengguna. Berikut adalah 5 feature baru dalam WhatsApp yang akan memudahkan pengguna menggunakan WhatsApp. Stay tune guys!

Anda sudah tentu kadangkala merasa rimas dengan notifikasi dari orang lain dan chat group yang sibuk bukan? Always Mute boleh menjadi penyelesaian kepada masalah anda. Ciri WhatsApp yang baru ini mempunyai fungsi untuk mute perbualan dalam group atau perbualan private selama-lamanya.

Sebelum kehadiran ciri Always Mute, pengguna WhatsApp hanya dapat mematikan notifikasi dalam WhatsApp groups maksimum hanya setahun. Ciri Always Mute ini menggantikan durasi mute selama setahun. Sementara itu, mute options yang lain masih sama, iaitu lapan jam dan seminggu.

Berbeza dengan ciri Search yang biasa, Advanced Search kini dapat mencari mesej di WhatsApp mengikut jenis spesifikasi yang disediakan. Ciri yang sofistikated ini bertujuan untuk memudahkan pengguna ketika mereka ingin mencari fail dalam bentuk foto, video, audio, dokumen, links, atau stiker GIF.

Storage Usage dalam WhatsApp yang sebelum ini hanya menyusun semua chat yang tersedia dengan jumlah ruang yang digunakan, menyenaraikan jumlah mesej, foto, GIF, dan video dalam setiap chat, dan membiarkan pengguna memadam setiap kategori hanya dengan beberapa taps.

Sebagai perbandingan, ciri WhatsApp yang baru ini menyediakan kandungan thumbnails untuk dipadam, dan mengumpulkan data ini dalam kategori termasuklah Forwarded many times dan Larger than 5MB. Hal ini akan memudahkan pengguna untuk mengenal pasti content yang mereka tidak perlukan atau mahukan lagi, dan ianya dapat dipadam dengan mudah.

Disappearing Messages adalah ciri WhatsApp yang dapat digunakan untuk memadam mesej lama dengan sendirinya selepas tujuh hari, bermula dari apabila mesej itu dihantar. Walaubagaimanapun, tetapan ini tidak akan memberi kesan kepada mesej lepas yang dihantar atau diterima dalam chat.

Ciri Search The Web ini dapat membenarkan pengguna untuk periksa mesej yang telah forwarded berkali-kali, melalui carian seperti Google. Ciri ini dilancarkan untuk membantu memerangi penyebaran maklumat maklumat palsu di dalam platform yang popular ini. Ciri ini akan muncul dalam mesej yang forwarded berkali-kali atau mesej yang ditanda dengan forwarded dengan dua anak panah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kami Kena Tempias” – Bapa Beri Peringatan Terbuka Buat Da’i Syed

Semalam, Murai.my melaporkan terdapat seorang gadis di laman Twitter mendedahkan rakannya menjadi mangsa rogol pendakwah dan penyanyi Da’i Syed sehingga membuatkan dirinya mengalami trauma. Malah beberapa pendedahan yang dibuat oleh beberapa individu lain kononnya turut menjadi mangsa turut mengejutkan ramai pengguna laman itu.

Sedar akan isu yang tular, bapa Da’i Syed iaitu Syed Jamalullail menerusi laman Facebook nya tampil memuatnaik satu kenyataan berkenaan anaknya. Menurut Syed Jamalullail atau juga dikenali sebagai Seif Jamalullail di laman itu, dia menerima banyak mesej serta keratan kenyataan bahawa kononnya anaknya itu didakwa telah merogol seorang gadis.

Sebagai seorang bapa, dia telah banyak menasihati Da’i Syed namun dedahnya segala pesananan itu telah diabaikan oleh pendakwah tersebut sejak dua tahun lalu. Jelasnya lagi,sekiranya benar Da’i Syed bersalah dia rela sekiranya anaknya itu dihadapkan ke muka pengadilan dan memohon agar pihak yang terlibat membuat laporan kepada pihak berkuasa.

Malah, Seif Jamalullail turut berharap agar Da’i Syed meninggalkan dunia hiburan kerana keluarganya merindui dirinya yang dahulu selain ini akui turut terkena akan tempias isu tersebut.

Dalam perkembangan lain, petang semalam Da’i Syed telah pun membuat laporan polis berkenaan dakwaan merogol yang tular di media sosial. Menerusi laporan tersebut, Da’i Syed mendakwa dia menjadi mangsa fitnah dan sama sekali tidak mengenali kedua-dua individu tersebut termasuklah yang dikatakan menjadi mangsa rogolnya.

Enggan memberi komen lanjut, pendakwah itu sebaliknya menyatakan laporan polis itu dibuat untuk membersihkan nama baiknya dan akan mengambil tindakan undang-undang sekiranya pihak yang terlibat tidak membersihkan namanya semula.


Datuk Alif Satar Berusia 91 Tahun Turut Disahkan Positif COVID-19

Penyanyi dan pelakon, Alif Satar menerusi hantaran di laman Instagram nya memaklumkan datuknya turut dijangkiti wabak COVID-19.

Menurut Alif, datuknya yang berusia 91 tahun kini dirawat di Hospital Sungai Buloh bersama-sama ibu, bapa dan adik bongsunya yang disahkan positif pada Sabtu lalu.

“Pakwan (datuk) saya, 91 tahun juga pesakit Covid-19. Saya minta tolong semua untuk doakan agar Pakwan saya terus kuat dan dikurniakan kesihatan seperti biasa. Semoga Allah merahmati kalian semua.

“Terima kasih warga barisan hadapan di Hospital Sungai Buloh kerana menjaga keluarga saya dan semua pesakit Covid-19. Anda semua sudah jalankan tugas dengan baik,” tulisnya

Merujuk kepada laporan Harian Metro, isteri Alif iaitu Sha Dila Hadid memberitahu datuk Alif tidak menunjukkan sebarang simptom penyakit kronik sebelum ini. Bagaimanapun, jelasnya antara punca terkena jangkitan tersebut berkemungkinan kerana terdapat ramai yang menjaganya secara bergilir-gilir.

“Pakwan pun disahkan positif pada Sabtu lalu. Dia tidak ada apa-apa sakit kronik, cuma jalan saja kena pimpin atau pakai tongkat.

“Mungkin Pakwan terkena jangkitan sebab semua bergilir-gilir menjaga dia. Kasihan juga apabila dia kena,” kata isteri penyanyi itu

Dalam hantaran sebelum ini, Alif memanjatkan rasa syukur apabila isteri dan anak-anaknya telah disahkan negatif COVID-19 selepas menjalani ujian saringan wabak tersebut.


Akhiri Tahun 2020 Dengan Semangat Positif Bersama Piza Cheesy Poppers

Sedar tak sedar, kita berada pada hari-hari terakhir untuk tahun 2020. Tak lama lagi, bermulalah tahun baru dan permulaan baru yang diharapkan lebih hebat daripada sebelum ini. Sudah tiba masanya, kita akhiri tahun 2020 ini dengan semangat yang tinggi, hebat dan penuh dengan tenaga yang positif!

Sepanjang tahun ini, pastinya amat sukar untuk diharungi kerana berdepan dengan penularan Covid-19. Namun di sebalik kesukaran itu terdapat banyak kejayaan dan kegembiraan yang kita lalui. Tiada salahnya kita meraikan kenangan-kenangan tersebut.

Walaupun kita tidak dapat raikan di luar, kita raikannya bersama teman-teman dan keluarga yang tersayang di rumah sahaja sambil makan-makan. Seronok kan? Apa susah!  Boleh pesan piza Cheesy Poppers iaitu hidangan terbaru dari Pizza Hut. Tak sampai beberapa minit dah sampai ke pintu rumah anda.

Cheesy Poppers ini terdiri daripada 18 kerak piza yang berintikan dua jenis keju dan ditaburi topping lazat seperti pepperoni, bebola ayam, dan dilimpahi dengan sos BBQ smokey tomato khas.

Nampak menyelerakan bukan? Kalau anda nak tahu, piza ini hadir dengan sos keju pekat dan berkrim, memang padu! Boleh ajak kawan-kawan dan keluarga sama-sama menikmati piza ini dengan menarik poppers ini dan mencelupnya dengan sos keju. Memang membangkitkan selera anda.

Tidak seperti dulu, gara-gara wabak Covid-19 ini, kita tidak dapat lagi berkumpul beramai-ramai untuk menikmati juadah bersama teman-teman. Sebab kita harus menjaga penjarakkan sosial dan ikut SOP.

Tapi tak mengapa, tanpa perlu keluar rumah! Piza Cheesy Poppers dihantar terus ke hadapan pintu rumah anda bersama dengan menggunakan perkhidmatan FoodPanda dan Grab.

Nak lagi seronok, sambil menjamu selera, anda boleh menyertai peraduan bersama dengan keluarga membuat tarian #pulldippop melalui platform TikTok.

Pizza Hut turut melancarkan tarian tiktok dengan hashtag #PizzaHutPullDipPop yang boleh disertai oleh semua pelanggan Pizza Hut yang gemar berTikTok, sambil menjaga jarak sosial dengan rakan-rakan.

Pizza Hut menawarkan piza Cheesy Poppers baru dengan harga RM38.30 sahaja untuk hidangan ala carte. Bagi hidangan yang lebih besar, anda boleh mendapatkan piza Cheesy Poppers ini dalam pelbagai bentuk kombo pada harga serendah RM44.90. Nak jimat lagi? Bermula 27 November 2020, anda boleh nikmati potongan harga jika membuat pesanan online ataupun takeaway.

Selain itu, dengan pengenalan sistem pemesanan baharu Pizza Hut WhatsApp EasyOrder yang kini boleh didapati di semua telefon pintar di seluruh Malaysia, anda boleh memesan secara WhatsApp 016-7552525 untuk mendapatkan piza anda sekarang!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wow! Pengembala Lembu Ini Dinobatkan Gelaran Miss Vietnam 2020

Ðo Thi Hà, anak perempuan seorang petani dari luar bandar berusia 19 tahun, baru-baru ini mengalahkan 34 calon lain untuk merebut gelaran Ratu Cantik Vietnam 2020 atau Miss Vietnam 2020.

Dengan memiliki ketinggian 172 cm, wanita cantik ini pasti menjadi kebanggaan seluruh kampung halamannya di Thanh Hoa, wilayah utara-tengah selepas dinobatkan dengan gelaran itu pada malam Jumaat yang lalu.

Dilaporkan oleh Angelopedia. Ðo Thi Hà adalah pelajar tahun kedua di Universiti Ekonomi Nasional yang bekerja dalam bidang fesyen. Dia juga bekerja sebagai pengembala lembu di kampung halamannya.

Ðo Thi Hà sangat aktif dan rajin, mahu menjana wang dengan keringat dan usaha dan sangat teruja untuk mewakili Vietnam di pentas Miss World 2020.

Semasa pertandingan, Ðo Thi Hà diajukan soalan “Jika anda menjadi Miss Vietnam 2020, adakah anda fikir anda menjadi idola bagi orang muda?”.

Dia menjawab ringkas: “Saya rasa saya membawa semua elemen gadis-gadis Vietnam yang diperlukan dan mencukupi. Saya fikir sama ada saya menjadi teladan bagi orang muda atau tidak, saya mesti sentiasa memberi inspirasi kepada orang muda. Saya akan melakukannya.

Do Thi Ha menegaskan dengan keyakinan yang dimiliki dan terus mencuba yang terbaik dengan senyuman dapat menarik perhatian semua orang. Dan ia menjadikannya persembahannya jadi kuat untuk bergelar Miss Vietnam 2020. Do Thi Ha akan tampil di pentas Miss World 2020 dan pastinya akan membuat orang Vietnam bangga.


5 Kediaman Mewah Artis K-Pop Mampu Buat Anda Terpukau

Kebiasaannya segelintir artis K-Pop enggan menunjukkan kediaman mereka kerana merasakannya ia adalah privasi. Berikut adalah 5 kediaman mewah artis K-Pop yang ramai tidak tahu. Stay tune guys!

Aktor yang memainkan watak antagonis sebagai Nam Gyu-man dalam drama bersiri Remember : War Of The Son ini mempamerkan kediamannya yang berkonsepkan kontemporari yang direka sendiri oleh beliau. Telah diketahui bahawa kediamannya terletak di salah satu pangsapuri mewah di Korea. Dengan pemandangan Sungai Han, kediaman Namkoong Min kelihatan sangat elegan dilengkapi dengan lantai marmar, perabot yang minimalis dan mempunyai suasana elit Seoul.

Aktor yang membintang drama Autumn In My Heart ini menunjukkan kediaman mewah beliau yang dikelilingi oleh bukit dan laut dalam satu rancangan televisyen di Korea iaitu Home Alone. Kediaman mewah aktor ini terletak di Pulau Jeju, jauh dari kesibukan kota.

Kediaman aktor ini memberikan feel industrial and rustic, dilengkapi dengan perabot moden dan kontemporari. Bukan itu sahaja, terdapat tingkap kaca yang memiliki tempat duduk panel kayu, di mana Song Seung Heon dapat melepak dan menikmati pemandangan laut. Sangat hebat!

Aktor yang bergandingan bersama Park Seo Joon dalam Itaewon Class ini pernah menyatakan minatnya terhadap hiasan dalaman secara DIY ( Do It Yourself) dalam satu episod rancangan televisyen I Live Alone. Dilengkapi dengan hiasan estetik dan hiasan seni, membuatkan kediamannya kelihatan luas. Beliau menggunakan kombinasi kayu dan marmar  untuk kediamannya, yang mana ia adalah kombinasi terbaik untuk ruang yang lebih moden.

Aktres yang membintangi drama Start-Up ini telah mempamerkan kediaman mewahnya yang terletak di Samseong, yang mana merupakan salah satu lokasi paling makmur di Seoul. Pangsapuri beliau yang berharga 3 Juta USD ini dilengkapi dengan 4 bilik tidur dan 3 bilik air serta dekorasi dalaman yang mewah. Ramai peminat sangat terkesan dengan dengan betapa bagusnya beliau mereka hiasan dalam rumah, dari penempatan perabot sehinggalah dekorasi yang sangat bergaya.

Kai EXO mempamerkan kediamannya dalam satu episod rancangan televisyen “Home Alone”. Kediamannya yang dihias rapi, yang mana banyak menggunakan warna hitam dan putih. Beliau menjelaskan bahawa seluruh kediamannya direka untuk kelihatan seperi kertas kosong dengan aspek seperti sofa, meja makan, dan fixture light menjadi titik di atas kertas yang mengubahnya menjadi satu karya seni.

Para hos rancangan juga terkejut dengan bagaimana pintu di rumahnya kelihatan blend dengan dinding, oleh kerana ianya dicat dengan warna yang sama dan tidak memiliki bingkai.Hos rancangan itu juga menyatakan bahawa kediaman Kai adalah salah satu kediaman paling unik yang pernah dilihatnya.


Dah 15 Tahun! Ini Khabar Terbaru 5 Pelakon Cilik Filem ‘Charlie And The Chocolate Factory’

Filem fantasi berjudul ‘Charlie and the Chocolate Factory’ sering dimainkan di TV, terutamanya ketika menyambut perayaan Hari Natal dan Tahun Baru. Filem ini, yang dibintangi oleh Johnny Depp, mengisahkan seorang pemilik kilang coklat yang sedang mencari teman dan penggantinya.

Johnny Depp membawa watak sebagai pemilik kilang yang kaya tetapi penuh misteri. Sementara itu, lima calon pengganti pemilik kilang ini dimainkan oleh lima pelakon cilik, tiga lelaki dan 2 orang perempuan. Dalam 5 kanak-kanak itu, salah satunya bernama Charlie, memenangi pertandingan itu.

Setiap watak kanak-kanak dalam filem ini mempunyai pelajaran dan teladan buat semua. Bukan hanya mesej moral untuk pemilik kilang, tetapi juga untuk orang ramai.

Sudah 15 tahun, apakah perkembangan terbaru artis muda yang pernah berlakon dalam filem ‘Charlie and the Chocolate Factory’? Lihatlah perubahan mereka seperti Murai MY diringkaskan dari pelbagai sumber.

Freddie Highmore, yang memegang watak sebagai Charlie, kini telah berubah menjadi pelakon yang tampan. Dia juga berjaya bermain dalam filem The Good Doctor pada tahun 2017.

Gaya rambut AnnaSophia Robb sekarang tak jauh beza dengan penampilannya ketika berlakon dalam filem tersebut. Kini dia berumur 26 tahun.

Pelakon dari Sweden ini dulu berperanan sebagai gadis sombong. Julia Winter kini jarang muncul dalam TV mahupun filem.

Budak lelaki yang gemar bermain game di ‘Chocolate and the Chocolate Factory’ dilakonkan oleh Jordan Fry. Kini dia masih aktif dalam dunia hiburan.

Pelakon kanak-kanak berasal dari Jerman ini yang dulunya gemuk bernama Philip Wiegratz. Ini foto terbarunya yang semakin segak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


realme Bakal Lancarkan TV Pintar Pertama Di Malaysia

realme membawa kategori produk baru ke pasaran Malaysia! Terbaru jenama kegemaran rakyat Malaysia ini memuat naik satu lagi pembayang bahawa TV pintar atau Smart TV mereka akan segera muncul di pasaran tempatan tak lama lagi.

realme telah memperluas katalog produk dengan TV pintar mereka lebih awal  di negara lain tetapi tidak pernah membawanya ke Malaysia. Kali ini, nampaknya mereka akan membawa ke Malaysia akhirnya melalui poster baru yang dikongsi di laman Facebook rasmi Malaysia.

Poster itu dilengkapi dengan tulisan “Watch The TV” dan penggunaan slogan jenama “Leap To Next” di atas.

Buat masa ini, mereka tidak mendedahkan butiran terperinci mengenai Smart TV yang bakal dilancarkan. Namun kita dapat melihat pasaran realme di India memberi petunjuk terdapat Smart TV SLED 4K yang bersaiz 55 inci dijual dengan harga IDR 42999 (~ RM 2374).

Khabarnya TV Android ini siap terpasang dengan Chromecast. Sementara itu panel S-LED menawarkan output warna NTSC 108%, dan resolusi skrin asli 3840 × 2160.  .Selain itu, terdapat juga TV pintar realme yang hadir dalam model 32 inci dan 43 inci – yang pertama adalah HD, sementara yang kedua adalah Full HD.

Apa-apa pun kita nantikan maklumat lanjut dari realme beberapa hari ini!


Ini 3 Fakta Pergaduhan Kajol & Rani Mukerji Yang Tidak Diketahui Peminat

Dalam dunia Bollywood, terdapat banyak rahsia di kalangan artis yang masih belum diketahui oleh ramai orang. Antara yang menarik perhatian Murai MY adalah kisah hubungan misteri aktres jelita Kajol dan Rani Mukerji.

Dilaporkan oleh freepressjournal.in, kisah hubungan pelakon Kuch Kuch Hota Hai ini paling terkenal di India. Ini kerana hubungan mereka berdua masih menjadi tanda tanya, samada mereka masih bergaduh ataupun sudah berdamai.

Berikut 3 fakta mengenai hubungan dingin mereka berdua sepanjang bergelar anak seni.

Kajol dan Rani adalah dua pupu. Kajol merupakan anak kepada Tanuja dan Shomu Mukerji sedangkan Rani adalah anak kepada Ram Mukerji dan Krishna Mukerji. Ram dan Shomu adalah sepupu.

Kajol memulai debutnya dengan filem Bekhudi pada tahun 1992, sementara, Rani memasuki industri filem dengan Raja Ki Aayegi Baraat tahun 1997. Filem pertama Rani gagal memasuki box office, tetapi Rani mula dikenali selepas kemunculannya sebagai Tina di filem Shah Rukh Khan dan Kajol, Kuch Kuch Hota Hai.

Kuch Kuch Hota Hai ternyata menjadi titik permulaan karier Rani Mukerji. Pada saat itu Kajol adalah bintang besar di industri filem. Meskipun berasal dari keluarga yang sama, Kajol dan Rani Mukerji dilaporkan tidak mesra selama penggambaran filem Kuch Kuch Hota Hai. Namun, jika  keduanya ditanyai tentang hal yang sama, mereka selalu menafikan.

Dalam sebuah acara popular, Koffee With Karan musim 2, Karan Johar mengundang Shah Rukh Khan, Kajol dan Rani Mukerji pada masa yang sama. Ketika dia bertanya mengenai hubungan mereka, Kajol mengatakan bahawa mereka baik-baik saja antara satu sama lain. Rani juga menambah bahawa dia lebih rapat dengan adik perempuan Kajol, Tanishaa, daripada Kajol.

Tetapi kejadian mengejutkan berlaku di Koffee With Karan musim 3. Pada masa itu Karan Johar bertanya kepada Rani tentang satu perkara yang ingin dia tanyakan kepada Kajol. Rani terus terang berkata, “Mengapa kamu tidak menyukai saya?” Jawapan ini segera mengejutkan Karan Johar dan penonton.

Pada tahun 2012, suami Kajol dan suami Rani, Ajay Devgan dan Aditya Chopra telah menambah kehangatan perang dingin mereka. Nampaknya filem Ajay Devgn berjudul Son of Sardaar dan filem Yash Chopra berjudul Jab Tak Hai Jaan dirilis pada hari yang sama.

Kerana pertembungan di box office, Ajay dilaporkan telah menuduh Aditya mengambil lebih banyak tayangan untuk JTHJ daripada SOS. Sejak itu, Kajol dan Rani lebih gemar tidak bersemuka antara satu sama lain. Anehnya, Rani tidak mengundang Kajol untuk perkahwinannya pada tahun 2014.

Bertahun-tahun kemudian, Kajol dan Rani menyelesaikan masalah mereka dan mengejutkan semua orang ketika merayakan ulangtahun yang ke-20 tahun filem Kuch Kuch Hota Hai. Apa yang menarik, Rani memanggil Kajol ke atas pentas dan mengucapkan terima kasih kerana sentiasa menyokongnya semasa penggambaran filem Kuch Kuch Hota Hai.

Semoga kalian berdua terus berdamai Kajol dan Rani Mukerji!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Da’i Syed Bakal Saman Netizen, Jelaskan Hubungan Dengan Bapa

Sejak beberapa hari yang lalu, nama pendakwah muda dan penyanyi Da’i Syed hangat diperkatakan selepas dia didakwa kononnya telah merogol seorang gadis apabila terdapat seorang netizen mendedahkan perkara itu di media sosial.

Susulan daripada itu, Da’i Syed atau nama sebenarnya Syed Shah Iqmal Syed Mohammad Shaiful Jamalullail, 25 telah membuat laporan polis berkenaan tuduhan tersebut yang mana dia mendakwa menjadi mangsa fitnah dan sama sekali tidak mengenali kedua-dua individu tersebut termasuklah yang dikatakan menjadi mangsa rogolnya.

Malah Da’i Syed turut tampil dengan kenyataan rasmi menjelaskan mengenai dakwaan tersebut termasuklah teguran secara terbuka yang dibuat oleh bapa nya Syed Mohammad Shaiful Jamalullail di laman Facebook.

Menurut pendakwah itu, kenyataan yang dikeluarkan oleh netizen tersebut sama sekali tidak benar dan bersifat melampau. Bagi membersihkan nama baiknya semula, Da’i Syed telah melantik peguam bagi mengendalikan kes ini dan menuntut pihak yang terlibat untuk membuat permohonan maaf secara bertulis sebelum dikongsikan kepada umum. Tambahnya lagi, dia juga akan meneruskan tuntutan saman terhadap mereka.

Dalam pada itu,Da’i Syed turut menjelaskan mengenai kenyataan bapanya yang menegur secara terbuka.Jelas pelantun Ya Agmal Eyoun ini, isu hubungan mereka sekeluarga adalah bersifat peribadi dan enggan menjelaskan lebih lanjut.

Namun begitu, dedah Da’i Syed ibu dan bapanya telah berpisah pada tahun 2017 sebelum bapanya itu berpindah ke Cairo,Mesir. Akui hubungan mereka tidak begitu baik sejak tahun 2016 kerana tidak bersetuju dengannya untuk sertai program realiti Da’i , sebagai seorang anak dia menerima nasihat tersebut atas dasar hormat.


“Kami Kehilangan Bayi Perempuan”- Anak Christina Perri Meninggal Dunia

Penyanyi Hollywood terkenal Christina Perri menerusi hantaran di laman Instagram berkongsi khabar sedih yang mana bayi perempuannya telah meninggal dunia.

Menurut Perri, bayi perempuannya itu meninggal dunia pada malam tadi waktu tempatan selepas dua minggu ditahan di hospital akibat komplikasi. Malah dedahnya sejurus dilahirkan, bayi tersebut tidak mengeluarkan sebarang bunyi namun tetap berjuang untuk meneruskan hidup.

“Malam tadi kami telah kehilangan bayi perempuan kami. Dia telah dilahirkan tanpa sebarang bunyi selepas berjuang dengan sukar untuk hidup dalam dunia kita.

” dia di tempat yang tenang sekarang dan akan sentiasa hidup dalam hati kami,” tulisnya

Sebelum ini, Perri memaklumkan dia enggan mengambil gambar dirinya dalam keadaan hamil. Namun selepas memikirkan segala-galanya, dia meneruskan penggambaran tersebut kerana khuatir berkemungkinan dia tidak lagi akan hamil.

Sebagai info, Perri pernah keguguran pada awal tahun ini. Perri telah berkahwin dengan Paul Costabile dan hasil perkahwinan mereka dikurniakan seorang cahaya mata, Carmella yang berusia dua tahun.


Selebriti Pertahankan Meghan Markle Kerana Dedahkan Keguguran Bayi Kedua

Selebriti antarabangsa tampil memberi sokongan dan mempertahankan Meghan Markle selepas Duchess of Sussex itu mendedahkan pada New York Times dia mengalami keguguran bayi keduanya pada Julai lalu.

Selepas berita itu tular di media sosial, puteri raja berusia 39 tahun ini dikecam oleh sesetengah pihak kerana berkongsi berita peribadi kepada umum.

“Orang yang sama membuatkan suaminya mengabaikan negara dan tanggungjawab sebagai kerabat diraja hanya semata-mata inginkan ruang privasi dan seseorang yang menyimpan rahsia kelahiran bayi pertama hanya selepas beberapa hari pengumuman dibuat kini bercerita pada dunia mengenai pengalaman peribadi sepasang suami isteri” tulis seorang pengguna

Dalam pada itu, rata-rata selebriti seperti Jameela Jamil, Ming Na-Wen, Monica Lewinsky menyelar tindakan netizen itu kerana beranggapan bahawa mereka yang mengalami keguguran perlukan sokongan dan boleh berkongsi pengalaman buat ramai pasangan di luar sana.

Menceritakan detik awal mengalami keguguran,Markle mendedahkan ketika itu ingin menukar lampin anak sulung mereka, Archie Harrison Mountbatten-Windsor. Namun secara tiba-tiba dia mengalami ketegangan pada bahagian perut dan dia terjatuh sambil mendukung anaknya. Ketika itu, dia dapat merasakan bahawa anak sulung mereka itu selamat namun kehilangan anak kedua.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Anak Diego Maradona Gambarkan Penderitaan Bapanya Seperti ‘Singa Dalam Zoo’

Nampaknya seluruh dunia sedang bersedih di atas pemergian pemain bola sepak legenda Diego Maradona. Maradona meninggal dunia setelah mengalami serangan jantung, pada 25 November 2020.

Pemain bola sepak Argentina ini meninggal pada usia 60 tahun dan meninggalkan keluarga tercinta, termasuk salah seorang anak perempuannya, Giannina Maradona.

Setahun sebelum pemergiannya, Giannina pernah membuka suara tentang kesihatan bapanya.

Dilaporkan oleh Daily Star, Maradona berjuang melawan ketagihan dadah setelah bersara. Pada bulan November 2019, anak perempuannya itu mendedahkan bagaimana gaya hidup Maradona yang terus memberi kesan pada kesihatannya.

“Dia tidak akan mati kerana tubuhnya telah memutuskan demikian, dia akan terbunuh dari dalaman dan dia tidak menyedarinya.

Giannina kemudian menggambarkan ketagihan kokain oleh bapanya ibarat seperti seekor singa di zoo. Setelah mengalami ketagihan yang terlampau, ayahnya sukar disembuhkan dari dadah. Dia mengatakan bahawa bapanya tidak diperlakukan seperti manusia.

“Adakah pernah pergi ke zoo di mana anda dapat mengambil gambar dengan singa besar? Anda boleh masuk ke dalam sangkar dan malah boleh  ‘memeluknya … ini kerana Mereka memberinya pil, jika tidak mustahil untuk menjinakkan binatang itu,”- kata Giannina.

Sukar untuk difahami, tetapi itulah yang digambarkan oleh Giannina tentang keadaan bapanya begitu bergantung kepada dadah.

Beberapa minit sebelum bapanya meninggal dunia, dua anak perempuan pemain bola sepak itu memuat naik gambar mural Maradona di pinggir jalan. Pada masa itu, Giannina dilihat berjalan di kota dan menjumpai sebuah mural Diego pada dinding di sebuah restoran pizza di Buenos Aires, Argentina.

Diego Maradona dianggap sebagai salah satu pemain bola terbaik dalam sejarah, dia memenangi Piala Dunia 1986 bersama Argentina dengan menjaringkan 312 gol kelab dalam hampir 600 perlawanan.


5 Selebriti Ini Terbuka Menceritakan Pengalaman Keguguran

Mengalami keguguran adalah perkara yang sangat menyedihkan. Menurut American College of Obstetricians and Gynecologists, satu daripada 10 kehamilan yang diketahui hamil akan berkahir dengan keguguran.

Ramai selebriti terkenal menceritakan mengenai pengalaman keguguran mereka sendiri, membantu menyampaikan maklumat mengenai keguguran dan membantu individu lain yang turut mengalami keguguran untuk membuatkan meresa tidak merasa keseorangan.

Berikut adalah 5 selebriti yang terbuka menceritakan pengalaman mereka mengalami keguguran. Stay tune guys!

Dalam New York Times edisi November, Duchess of Sussex iaitu Meghan Markle secara terbuka menceritakan beliau mengalami keguguran pada Julai yang lalu. Meghan turut menyatakan bahawa beliau merasakan kekejangan yang tajam ketika beliau menukar lampin anaknya Archie.

“Saya tahu semasa saya memegang anak sulung saya, bahawa saya kehilangan anak yang kedua” – Meghan

“Saya terbaring di katil hospital. Memegang tangan suami saya dan mencium tangannya. Air mata mengalir dari kami berdua, Saya cuba membayangkan bagaimana kami dapat sembuh dari kehilangan ini.”- Meghan

Duchess of Sussex menyatakan bahawa beliau menyedari bahawa “satu-satunya cara” untuk beliau mula memulakan penyembuhan akibat kehilangan ini adalah dengan bertanya, “Are You Okay?”

Pada Oktober yang lalu, Chrissy Teigen melakukan satu posting yang beremosi di Twitter mengenai penderitaan kegugurannya setelah dimasukkan ke hospital selama berhari-hari.

“Kami terkejut dan merasakan kesakitan yang tidak kami rasakan sebelum ini,” tulis Teigen bersama foto hitam putih yang menunjukkan dirinya sedang menangis di katil hospital.

Teigen pernah memberitahu bahawa beliau terbaring di hospital selama dua minggu akibat mengalami pendarahan yang teruk. Beliau menjalani dua blood transfusions dan mengalami pembekuan darah. Pendarahan itu berlaku disebabkan oleh plasentanya yang lemah.

Semasa temu bual beliau bersama Oprah, Beyonce menceritakan keguguran yang dialami oleh beliau sebelum kelahiran anak pertamanya, Blue Ivy.

“Salah satu sebab saya tidak berkongsi bahawa saya hamil kali kedua adalah kerana anda tidak tahu apa yang akan berlaku. Dan ianya sukar kerana semua keluarga dan rakan tahu dan kami meraikannya. Ianya sukar,”- Beyonce

Dalam wawancara beliau bersama majalah Elle, Beyonce menyatakan bahawa pengalaman keguguran mengubah perspektifnya mengenai kejayaan.

“Saya mula mencari erti yang mendalam ketika kehidupan mulai mengajar saya apa yang saya tidak tahu saya perlukan. Kejayaan kelihatan berbeza dengan saya sekarang. Saya belajar bahawa semua kesakitan dan kehilangan sebenarnya adalah satu hadiah. Mengalami keguguran mengajar saya bahawa saya harus menjadi ibu kepada diri sendiri sebelum dapat menjadi ibu kepada orang lain.” Beyonce

Dalam wawancara beliau bersama ABC News, Michelle Obama berkongsi bahawa beliau mengalami keguguran dan kedua anak perempuannya Sasha dan Malia dikandungnya hasil dari IVF atau bayi tabung uji.

“Saya rasa lost dan keseorangan, dan saya rasa gagal, saya tidak tahu bagaimana keguguran berlaku kerana kami tidak bercakap mengenainya. Kami duduk dengan kesakitan sendiri, memikirkan entah bagaimana kami patah hati.” Michelle

Sewaktu temubual bersama Access Hollywood, beliau membuat perkongsian mengenai keguguran anak pertamanya bersama bekas suaminya, Nick Cannon.

“Ianya mengejutkan untuk kami berdua dan membawa kami ke tempat yang betul-betul gelap dan sukar…Ketika ia berlaku, saya tidak dapat bercakap dengan sesiapa pun tentang hal itu. Ianya bukan mudah.” -Mariah Carey

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selepas Filem, Kampong Pisang Kini Muncul Dalam Drama Bersiri

Buat julung kalinya di Malaysia, Astro membawakan francais filem blockbuster nombor satu tanah air ke skrin televisyen dalam bentuk drama bersiri premium menerusi jenama ‘Astro Originals, bertajuk “Kampong Pisang Bersiri-Siri”, arahan Pengarah Terbaik Festival Filem Malaysia ke-21, Mamat Khalid.

Masih berlatarbelakangkan Kampung Pisang, drama siri berdurasi satu jam ini menghimpunkan barisan watak komedi daripada francais terdahulu. Antaranya, Pak Jabit dan Husin daripada filem Zombi Kampung Pisang, Kak Limah (Hantu Kak Limah), Cik Purnama, Chomprak, Joko Anuar, Pembantu Perubatan (Hantu Kak Limah Balik Rumah) dan penampilan watak Barkoba daripada 16 dan 17 Puasa. Malah, turut memperkenalkan watak sampingan baru seperti Pak Kasim, Pak Din ‘Pest Control’, Pak Karim dan Cik Chun.

Bagi watak penduduk tetap Kampung Pisang, ia akan dijayakan oleh Kazar Sairi, Bell Ngasri, Dewa Sapri, Aziz M. Osman, Mat London, Avaa Vanja, Nazeera Sardi dan ramai lagi. Menariknya lagi, penonton boleh turut menyaksikan penampilan khas barisan selebriti popular tanah air secara bergilir-gilir pada setiap minggu sepanjang 12 episod siri ini bersiaran.

Di antara mereka yang terlibat adalah Datuk Awie, Hazama, Ellie Suriaty, Pekin, Delimawati, Ozlynn, Soffi Jikan, Joey Daud, Kamarool Hj Yusof, Imuda, TJ Isa, Adam AF, Azlan Komeng, Ayie Hushairi, Faizal Chal, Nasir Jani, Soya dan Shuk Sahar.

“Sejujurnya, francais Kampung Pisang ini amat isitmewa di hati saya. Saya percaya ada sebahagian penonton yang turut membesar dengan filem-filem ini. Sejak tahun 2007 karya ini diperkenal, saya ingin menzahirkan satu kelainan khususnya kepada mereka yang setia menyokong, justeru saya gabungkan hampir kesemua watak filem ke dalam siri ini”

“Selain dari itu, penonton juga akan disajikan dengan jalan cerita, elemen komedi, hantu dan kameo yang berbeza di setiap episod. Manakala, barisan pelakon bukan sahaja dalam kalangan pelakon tetapi turut membintangi adalah barisan pengarah hebat tanah air seperti Mat London, Nasir Jani, Ellie Suriaty, Pekin serta kartunis Imuda dan pelukis komik Ujang, Soya

“Saya rasa berbangga dapat bekerjasama dengan mereka dan para pelakon lain. Ternyata kehadiran mereka tidak sahaja memberi input pada karya ini, malah dedikasi dan komitmen tinggi yang diberikan sepanjang penggambaran harus diberi pujian.” kata Mamat Khalid

Kali ini, ‘Kampong Bersiri-Siri’ bakal membawakan kisah penduduk Kampung Pisang yang dilanda misteri dan masalah. Setiap minggu ada sahaja yang datang mengganggu penduduk kampung seperti toyol, hantu rempit, serigala jadian, hantu sungai, orang minyak, zombi, makhluk asing, pocong termasuklah hantu Kak Limah.

Episod pertama ‘Kampong Pisang Bersiri-Siri’ akan ditayangkan secara serentak di saluran Astro Citra dan Astro Ria pada jam 9.00 malam, 7 Disember ini. Manakala, untuk minggu-mingu seterusnya disiarkan pada setiap hari Isnin, jam 9.00 malam di Astro Citra.

Seperti mana yang ramai sedia maklum, lima buah filem di bawah francais Kampung Pisang ini yang mana masing-masing telah merekodkan kejayaan membanggakan adalah ‘Hantu Kak Limah’ (RM38.6 juta, tahun 2018), ‘Zombie Kilang Biskut’ (RM1.5 juta, 2014), ‘Husin, Mon & Jin Pakai Toncit’ (RM6.4 juta, 2013), ‘Hantu Kak Limah Balik Rumah’ (RM8 juta, 2010) dan ‘Zombi Kampung Pisang’ (RM2.4 juta, 2007). Kesemuanya telah meraih kutipan pecah panggung dengan jumlah keseluruhan RM56.9 juta.


Alasan Kenapa Bhutan Jadi Negara di Asia Dengan Rakyat Paling Bahagia

Sekiranya anda ingin melancong pada masa akan datang, tidak ada salahnya anda ke Bhutan. Negara ini, yang bersempadan dengan China dan India, masih termasuk di benua Asia. Negara yang majoriti beragama Buddha ini juga cukup unik.

Sementara negara lain mengira pertumbuhan ekonomi mereka dengan Keluaran Dalam Negara Kasar (KDNK), Bhutan menggunakan Kebahagiaan Nasional Kasar, atau Gross National Hapiness (GNH) dengan menyeimbangkan pembangunan ekonomi, budaya, pemeliharaan alam sekitar dan pemerintahan yang baik.

GNH mengukur tahap kebahagiaan, kualiti hidup dan pembangunan rohani dan kebendaan seseorang. Pada tahun 2015, 91.2 peratus warga Bhutan sangat bahagia kerana peningkatan taraf hidup, penjagaan kesihatan dan penyertaan mereka dalam acara kebudayaan. Para pemimpin Bhutan juga fokus untuk mewujudkan keadaan agar warganegara mereka sentiasa bahagia.

Selain itu, kerajaan mereka juga sentiasa menjamin kesihatan warganya secara percuma untuk rawatan, sama ada secara moden atau tradisional. Tidak ketinggalan, mereka juga menanamkan nilai-nilai kemanusiaan sejak usia muda. Mereka diberi pelajaran mengenai pemuliharaan alam sekitar, kitar semula dan sikap peduli terhadap orang lain. Pendidikan di Bhutan juga percuma.

Dilaporkan oleh India Times, pada tahun 2013, negara itu mengumumkan bahawa semua tanaman mestilah organik. Negara ini juga memperhatikan penggunaan sumber tenaga yang tidak menyebabkan pencemaran dan kualiti udara.

Malah Bhutan telah dinobatkan sebagai negara pertama yang negatif karbon. Bhutan menghasilkan pelepasan sebanyak 1.5 juta tan karbon dioksida sementara 60% kawasan negara itu adalah hutan yang dapat menyerap 6 juta tan karbon dioksida.

Negara ini adalah antara negara dengan kedudukan teratas di Asia dengan orang yang paling bahagia. Sejak tahun 1980, pendapatan per kapita meningkat sebanyak 450 peratus.

Masyarakat di sini juga terkenal sangat sopan, ramah dan suka menolong. Orang Bhutan sangat bahagia kerana mereka berpuas hati dengan kehidupan mereka. Mereka tidak materialistik dan lebih suka hidup dengan damai. Kerajaan juga menolak untuk pelaburan yang akan mengganggu keseimbangan alam, yang dikhuatiri akan mengganggu kebahagiaan orang Bhutan.

Bagaimana, anda tertarik untuk sampai ke sini?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Karisma Kapoor Kenang Pertemuan Terakhir Dengan Diego Maradona Di Nu Sentral, KL

Karisma Kapoor meluahkan rasa sedih setelah pemain bola sepak Diego Maradona telah meninggal dunia semalam, 25 November 2020. Melalui muat naik Instagram, Karisma Kapoor memuat naik foto sambil berdampingan dengan Maradona.

Dalam muat naik Instagram Karisma, dia pernah menemui legenda bola sepak ketika mereka terlibat dalam sebiah perniagaan. Dalam foto yang dikongsi, mereka mengambil gambar selfie sambil tersenyum dan sempat berbual antara satu sama lain.

“Rasa bangga untuk bertemu dengan legenda ini. Beristirahatlah dengan tenang #DiegoMaradona, “tulis Karisma seperti dipetik dari Instagram @therealkarismakapoor pada hari Khamis, 26 November 2020.

Bukan hanya itu, Karisma juga memuat naik Instagram Stories dengan foto yang sama dan menambahkan emoji tangan berdoa. Sebenarnya Karisma bertemu dengan Maradona pada tahun 2015.

Maradona membuka perniagaan kedai barang kemas Boby & Maradona Gold Diamond di Nu Sentral, Kuala Lumpur. Pelancaran kedai juga dihadiri oleh Karisma Kapoor dan Maradona yang membuat peminat teruja ketika itu. Momen ini seolah-olah tidak dapat dilupakan bagi Karisma dan dia merasa bertuah dapat bertemu dengan legenda itu.


Pendakwah Muda Ditahan Polis Bantu Siasatan Kes Rogol Kenalan

Malam tadi, media tempatan melaporkan seorang pendakwah muda yang juga merupakan penyanyi baharu ditangkap polis atas dakwaan disyaki merogol seorang wanita yang juga kenalannya dalam media sosial di Shah Alam pada tahun lalu.

Berita penahanan tersebut disahkan oleh Ketua Polis Daerah Shah Alam, Asisten Komisioner Baharudin Sahat menerusi sebuah kenyataaan yang mana mendedahkan suspek berusia 25 tahun itu ditahan sekitar 11 malam tadi selepas hadir ke Ibupejabat Polis Daerah Shah Alam untuk memberi keterangan ekoran laporan polis daripada mangsa rogol pada Rabu lalu.

Menurutnya, suspek didakwa melakukan perbuatan jijik itu di Studio I-Soho, Seksyen 7, Shah Alam dalam kejadian pada 11 September tahun lalu.

“Dalam kejadian sekitar jam 8 malam itu mangsa perempuan berusia 23 tahun telah keluar dengan suspek yang baru dikenali di laman sosial Instagram dengan menaiki kereta milik saspek jenis BMW untuk membuat perbincangan berkenaan masalah kemurungan yang dihadapi dengan kaedah perubatan Islam.

“Suspek telah membawa mangsa makan di kedai makan di kawasan Batu 3, Shah Alam dan selepas makan, mangsa telah dibawa ke rumah saspek di Seksyen 7 dengan alasan untuk memberikan penerangan bagaimana boleh keluar dari penyakit kemurungan.

“Mangsa telah dirogol oleh saspek dan mangsa tidak terdaya hendak melawan serta tidak tahu cara mahu keluar dari tempat tersebut,” katanya

Pada keesokan hari, selepas kejadian iaitu 12 September 2019 lalu sekitar jam 6.40 pagi dan difahamkan suspek telah didakwa memberikan amaran kepada mangsa supaya merahsiakan apa yang berlaku dan memberi amaran yang mangsa sentiasa dipantau setiap masa.Dikhabarkan, suspek terus menghantar mangsa ke bawah lobi apartment dan mangsa menaiki Grab untuk pulang ke rumah sewa mangsa di Subang Jaya.

Lebih menyedihkan, mangsa telah dimasukkan ke Hospital Kajang kerana mengalami tekanan perasaan serta dirujuk ke rawatan psikiatri.

“Pada Oktober 2019, mangsa telah balik ke rumah keluarga di Triang, Pahang serta telah mendapat rawatan semula di Hospital Sultan Haji Ahmad Shah Temerloh dan ditahan di wad psikiatri selama lima hari.

“Pihak Hospital Temerloh telah mengatakan mangsa telah mengalami tekanan perasaan yang teruk serta trauma akibat dari kejadian tersebut dan sehingga laporan polis ini dibuat, mangsa masih menerima rawatan susulan di hospital yang sama” tambahnya lagi

Kes disiasat di bawah Seksyen 376 Kanun Keseksaan dan suspek yang ditahan di lokap IPD Shah Alam akan direman pagi ini untuk membantu siasatan lanjut. Awal minggu ini, Murai.my melaporkan terdapat dakwaan di media sosial mendedahkan seorang pendakwah muda yang dikenali menerusi sebuah program realiti didakwa merogol seorang gadis dan beberapa pendedahan lain turut mendedahkan ramai yang hampir menjadi mangsa nya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Setelah 21 Tahun Ditayangkan, Drama Gerak Khas Kini Masuk Ke Musim Akhir

Drama Gerak Khas yang merupakan sebuah siri drama televisyen kepolisan Malaysia terbitan Skop Productions dengan idea dan konsep asal oleh ACP (K) Datuk Yusof Haslam merupakan siri drama yang paling lama bersiaran dan turut diiktiraf oleh The Malaysia Book of Records.

Mula ditayangkan pada 5 April 1999, drama yang sudah mempunyai 1026 episod ini begitu diminati ramai kerana memaparkan kes-kes jenayah yang sering berlaku di negara ini seperti penculikan, penyeludupan, pembunuhan, rompakan, ceti haram, penipuan, dadah dan sebagainya sehingga turut mempunyai filemnya tersendiri.

Bagaimanapun, selepas 21 tahun ditayangkan drama Gerak Khas bakal masuk ke musim terakhirnya apabila sebuah iklan promosi drama ini mula ditayangkan di kaca televisyen. Diberi tajuk sebagai Gerak Khas The Finale, menariknya lagi ianya akan ditayangkan di TV3 buat pertama kalinya bermula 4 Disember 2020 pada setiap hari Jumaat dan Sabtu, jam 10.30 malam. Terdahulu, untuk sekian lamanya drama ini telah bersiaran di Radio Televisyen Malaysia (RTM) dan bersilih ganti beberapa ketika diantara TV1 dan TV2.

#AkanDatang ! Nantikan #GerakKhasTheFinale akan bersiaran di TV3! Mesti ramai tak sabarkan nak layan 👮🏼♀💥🔫 #DramaSangat #bangbang #DramaTV3 pic.twitter.com/Znz7e9v9Vj

— tv3malaysia (@tv3malaysia) November 25, 2020

Menerusi iklan yang ditayangkan, kelihatan beberapa pelakon asalnya dikekalkan antaranya seperti Yusof Haslam,Norman Hakim, Abby Abadi, Erra Fazira, Salina Saibi, Deen Maidin dan Sheera Iskandar.

Turut kelihatan beberapa wajah baharu termasuklah Ungku Ismail, Izzat Mushtaq, Dazrin dan Roy Azman.


Video Bogel Tersebar? Afieq Shazwan Terkilan ‘Muncul’ Pada Pelancaran Single Baru

Pelakon dan penyanyi Afieq Shazwan meluahkan rasa terkilan apabila terdapat pihak yang tidak bertanggungjawab cuba mencemarkan nama baiknya baru- baru ini dengan menularkan kononnya terdapat video bogelnya di laman Twitter.

Menurut Afieq atau nama sebenarnya Muhammad Shafieq Shazwan, 23 dia cuba mencari video tersebut namun tidak berjaya menjumpainya. Malah dedahnya lagi, dia sama sekali tidak pernah melakukan tindakan terkutuk tersebut apatah lagi pada saat-sat lagu baharunya bakal dilancarkan.

“Saya terkejut juga dengar cerita ini dan saya cari juga di twitter sebab ramai yang DM saya kata ada video tak senonoh saya di twitter, tapi bila cari tak jumpa pun. Dan setahu saya tak pernah lagi saya ber video call atau menghantar video yang bukan – bukan pada sesiapa” katanya

Bercakap tentang perkembangan terkini, Afieq bakal melancarkan single dan muzik video terbarunya di seluruh saluran digital termasuk di laman Youtube rasmi FMC MUSIC pada hari ini jam 8 malam.

Bagaimanapun, di sebalik pembikinan muzik video tersebut, terdapat dakwaan yang mengatakan bahawa penyanyi ini berang apabila tidak dapat merealisasikan konsep yang dibayangkannya.

“Sebenarnya konsep dan idea muzik video ni dah okay. Cuma saya ada menyuarakan pendapat untuk muncul lebih berani dalam muzik video kali ini, saya nak keluar dengan konsep muzik video yang lebih daring ala barat dan K- pop, saya request ada babak di mana saya menari tidak berbaju bersama penari biar Nampak lebih maskulin dan wow. Tetapi malangnya idea tersebut tidak mendapat persetujuan dari pihak syarikat rakaman, memang saya ada berkeras sikit waktu tu tetapi lepas tu ok dah”

“Saya memang dah mempuat persiapan dan senaman khusus di gym bersama trainer agar badan saya betul betul nampak mantap dan seksi dalam muzik video GERAK LU tetapi hanya sia-sia” katanya lagi

Jelas Afieq, dia berpendapat untuk sesuatu muzik video yang dihasilkan perlulah ada ‘Wow Factor’ untuk menjadikannya lebih menarik untuk ditonton.

“sebagai artis kita kena berani. Kalau nak buat biasa – biasa sahaja takut penonton jemu,tambahan pula sekarang ini zaman media sosial, peminat dan penonton lebih suka tonton sesuatu yang unik dan trendy. Tetapi saya tak kata muzik video ni tak menarik Cuma kalau nak tahu apa yang saya buat kena lah tonton GERAK LU di youtube. Dan mungkin ada adegan yang kononnya dikatakan viral di twitter tu” kata Afieq berseloroh

Sebelum single LELAKI DI TELEFON yang hampir mencecah 10 juta tontonan di youtube, Afieq pernah muncul dengan dua buah single balada berjudul SEANDAINYA dan DARJAT. Tetapi malangnya kedua buah lagu ini kurang mendapat sambutan.

“Entah kenapa, mungkin rezeki saya lebih kepada lagu – lagu rancak agaknya, walau bagaimana pun saya tidak akan berputus asa dan akan tetap hasilkan lagu genre balada yang meletop juga nanti, mungkin belum ada rezekiuntuk saya nyanyikan lagu – lagu balada yang kuat dan dapat melekap dekat hati pendengar” luahnya

GERAK LU merupakan lagu hasil ciptaan dan lirik – DJ Fuzz, Aziquebeats dan faezal merupakan single berentak R&B dan single keempat Afieq. Untuk rekod, ini merupakan single kedua Afieq digandingkan bersama Malik Abdullah selepas single Lelaki Di Telefon.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netflix Time! Ini 3 Filem Korea Akan Datang Di Netflix

Bila hujung minggu, mesti anda tertanya-tanya, nak tengok movie apa ya? Di sini kami kongsikan 3 filem Korea yang akan datang di Netflix untuk tontonan anda. Ready for Netflix time?!

Filem genre mystery thriller dan jenayah ini mengisahkan Seo-yeon (Park Shin hye)  yang berusia 28 tahun kehilangan telefon bimbitnya ketika dalam perjalanan untuk mengunjungi ibunya yang sakit dan tinggal di kawasan luar bandar yang terasing. Beliau menemui telefon lama yang berusia satu dekad dalam almari di rumahnya. Tiba-tiba beliau mendapat panggilan telefon daripada seorang wanita bernama Young-sook (Jun Jong-seo) yang sedang mencari rakannya.

Seo-yeon meletak telefon itu kerana menyangkakan wanita tersebut menghubungi nombor yang salah, tetapi beliau kemudian mengetahui bahawa panggilan telefon itu datang dari rumah yang sama 20 tahun yang lalu. Siapakah Young-sook? Apakah kaitan di antara Young-sook dan Seo-yeon? Nantikan tayangannya di Netflix pada 27 November 2020 ini.

Filem genre sains fiksyen  dan space blockbuster yang dibintangi oleh Soong Joong Ki dan Kim Tae-ri ini mengisahkan pada tahun 2092, ketika Bumi telah menjadi sebuah planet yang suram dan tidak berpenghuni. Privileged class ini tinggal sebagai warga UTS di habitat yang dibina di antara Bumi dan bulan, sementara 95% manusia yang bukan warganegara berjuang untuk terus hidup di Bumi yang hancur. Ruang angkasa kini penuh dengan sampah terapung yang berbahaya seperti satelit yang dibuang dan kapal angkasa yang kosong.

Kru kapal pemungut sampah ruang angkasa yang dikenali sebagai The Victory ini menemui sebuah robot humanoid yang terkenal sebagai senjata pemusnah besar-besaran. Mereka terlibat dalam urusan perniagaan yang berisiko dan menjelajag seluruh ruang angkasa untuk mencari sampah yang dapat menghasilkan wang. Apakah akan terjadi kepada mereka? Adakah mereka akan selamat? Nantikan tayangan filem ini di Netflix pada suku pertama 2021 ini.

Filem genre komedi yang dibintangi oleh Cha In-pyo ini mengisahkan Mr Cha ( Cha In-pyo) yang menikmati zaman popularitinya yang luar biasa pada tahun 90-an sebagai seorang lelaki yang gentle dan sempurna.  Tetapi sekarang beliau hanya dapat mengingati saat-saat kejayannya dan menunggu seseorang untuk mengambil beliau bekerja semula.

Namun, semasa beliau mengunjungi gim untuk mandi, bangunan itu tiba-tiba runtuh dan menyebabkan Cha terperangkap di antara runtuhan bangunan. Mampukah beliau bertahan dari kejadian itu tanpa menjejaskan reputasinya? Nantikan tayangan filem ini di Netflix pada 1 Januari 2021 ini.


Shah Rukh Khan Minta Gauri Pakai ‘Burqa’ & Solat, Keluarga Ipar Terkejut!

Industri Bollywood sememang terkenal kerana memiliki beberapa pasangan selebriti yang yang masing-masing mempunyai kisah percintaan tersendiri.

Antara pasangan yang mencuri perhatian adalah Shah Rukh Khan (SRK) dan Gauri Khan. Pasangan ini sering menjadi topik utama, lagi-lagi kerana perbezaan agama dalam perkahwinan mereka.

Menerusi laman Pink Villa, SRK pernah mengimbau kembali kenangan manis saat-saat awal dia dan Gauri disatukan menjadi pasangan suami isteri. Apa yang melucukan, SRK sempat bergurau dengan adik beradik Gauri semasa majlis resepsi yang membuat semua orang terkejut.

Kisah menarik ini diceritakan kepada Farida Jalal dalam sebuah rancangan bual bicara.  SRK teringat bagaimana perkahwinannya dengan Gauri menjadi buah mulut masyarakat kerana perkahwinan menyatukan dua agam berbeza iaitu Hindu-Muslim.

Dia menyatakan bahawa saudara-mara Gauri tertanya-tanya apakah dia akan membuat wanita itu menukar agama dan namanya.

SRK berkata, “Saya ingat, ketika seluruh keluarga mereka yang berfikiran konservatif, tapi saya menghormati mereka semua dan menghormati kepercayaan mereka . Tetapi pada masa itu, dalam majlis resepsi itu, mereka semua duduk di sana, ketika itu saya masuk pada jam 1:15, berbisik “Hmmm .. Dia budak Muslim. Hmm .. Adakah dia akan menukar nama gadis itu? Adakah dia (Gauri) akan menjadi Muslim? “

Mengimbau kembali kejadian itu lebih jauh, SRK mengungkapkan bagaimana dia memberi reaksi terhadap hal ini dan berkata,

“Mereka semua berbicara dalam bahasa Punjabi. Pada masa itu, mata saya melihat pada jam dan berkata, ‘OK Gauri, pakai ‘burqa’ anda dan solat sekarang.’

‘Seluruh keluarga menatap kami bertanya-tanya apakah saya sudah menukar agama Gauri. Kemudian saya memberitahu mereka, “Mulai sekarang dia akan memakai burqa sepanjang masa, dia tidak akan pernah meninggalkan rumah dan namanya akan ditukar menjadi Ayesha dan dia akan seperti ini.” ”

SRK menyebut kejadian ini sangat melucukan dan menyatakan bahawa ia hadir dengan pelajaran bahawa setiap agama harus dihormati dan tidak boleh menghalangi cinta. Namun tidak dapat dinafikan,  kisah cintanya dan perkahwinan selama 25 tahun terus menjadi inspirasi bagi semua orang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


RM BTS Dilihat Melempar Smartphone-nya Galaxy ZFold 2, Ini Reaksi Samsung!

Tindakan RM (Rap Monster) melemparkan Smartphone-nya sendiri selepas nama BTS (Bangtan Boys) diumumkan tercalon untuk Anugerah Grammy 2021 terus menjadi topik utama dan menjadi bualan hangat dikalangan netizen.

Malah Samsung, yang mengeluarkan telefon bimbit itu telah memberi reaksi di twitter.

Saat mendebarkan para ahli BTS menunggu pengumuman pencalonan Grammy, RM dilihat memegang telefon bimbitnya. Ketika BTS diumumkan, RM atau nama sebenarnya Kim Namjoon segera bangun dan lompat gembira. Dia dilihat mencampak telefon bimbitnya sendiri dan tidak peduli.

Seperti diketahui, BTS telah menandatangani kontrak bersama Samsung untuk iklan dan telefon bimbit yang mereka gunakan pada saat ini. Telefon yang dilemparkan oleh RM adalah Samsung Galaxy ZFold 2 yang harganya sekitar RM7,999.

Melalui akaun Twitter rasminya, Samsung mengulas tindakan RM mencampak telefon bimbitnya yang mahal. Mereka mengucapkan tahniah kepada BTS terlebih dahulu,

“Boom! Kami sangat bangga dengan pencalonan Grammy anda! Anda dinamit!” dan menambah, “Tidak ada Galaxy ZFold 2 yang dicederakan dalam kegembiraan ini.”

Dalam siaran langsung oleh BTS, RM telah memaklumkan bahawa Smartphone-nya  dalam keadaan baik. Malah dia sempat memuji jenama Samsung memiliki peranti yang kuat. Dalam perkembangan lain, single hit BTS “Dynamite” dicalonkan untuk Best Pop Duo/Group Performance bersama “Un Dia (One Day)” J Balvin, Dua Lipa, Bad Bunny dan Tainy, “Intentions” Justin Bieber (menampilkan Quavo), “Rain on Me” Lady Gaga dan Ariana Grande, dan “Exile” Taylor Swift (menampilkan Bon Iver).


Netflix Time! Ini 4 Drama Bersiri Korea Akan Datang Di Netflix

Bagi peminat K-drama, sudah tentu anda tertanya-tanya, apa K-drama yang akan datang di Netflix? Di sini kami kongsikan 4 drama bersiri Korea yang akan datang di Netflix untuk tontonan anda. Stay tune guys!

Drama bersiri yang diadaptasi dari webtoon yang terkenal dengan nama yang sama, Sweet Home adalah sebuah thriller 10 episod yang menggunakan VFX/SFX berdasarkan dunia unik yang mana manusia berubah menjadi raksasa yang menggambarkan keinginan dalaman mereka.

Cha Hyeon-su, seorang pelajar sekolah menengah yang berpindah ke pangsapuri baru bernama Green Home setelah berlakunya kejadian yang tragis. Beliau juga menghadapi situasi pelik yang mengubah hidup dan mendorongnya untuk keluar agar dapat menyelamatkan manusia-manusia yang lain. Nantikan tayangan drama ini pada 18 Disember 2020.

Drama bersiri yang berdasarkan webtoon yang terkenal dengan tajuk yang sama, The Uncanny Counter adalah kisah superhero yang bekerja di restoran mi sambil memburu roh jahat. Siri ini menggambarkan kisah roh-roh jahat yang datang ke Bumi untuk mendapatkan kehidupan yang abadi, seperti Counters yang memburu mereka dengan bakat masing-masing, seperi kuasa ghaib, kebolehan psikometrik, dan kebolehan untuk menyembuhkan.

Jo Byeong-gyu memainkan watak sebagai So Mun, Counter yang luar biasa dan berbeza dari yang lain. So Mun adalah hero yang masih dalam latihan tetapi menggerakkan keberaniannya untuk melawan roh-roh jahat setelah melihat rakannya menerima layanan yang tidak adil. Sementara itu, Yu Jun-sang menunjukkan kebolehannya sebagai Ga Mo-Tak, Counter yang tak dapat dikalahkan. Bukan itu sahaja, anda juga dapat melihat Kim Se-jeong yang memainkan watak sebagai Do Ha-na, seorang manusia yang boleh mengesan roh jahat untuk Counters. Nantikan tayangan drama ini pada 28 November 2020 di Netflix.

Drama genre romantik ini memberikan comeback bintang muda seperti Yim Si-wan, Shin Sae-kyung, Choi Soo-young, dan Kang Tae-oh. Drama ini mengisahkan manusia yang sukar untuk berkomunikasi, walaupun bercakap dalam bahasa yang sama. Run On menampilkan pelbagai watak dengan latar belakang yang berbeza tetapi membina perhubungan menggunakan bahasa mereka sendiri.

Yim Si-wan yang merupakan watak utama sebagai Ki Seon-gyeom iaitu bekas pelari jarak jauh pasukan kebangsaan terpaksa bersara disebabkan kejadian yang tidak diingini berlaku. Sementara itu, Shin Sae-kyeong yang memainkan watak sebagai Oh Mi-joo yang menjadi interlanguage bridge sebagai penterjemah filem.  Choi Soo-young yang memegang wataks ebagai Sei Dan-ah iaitu seorang CEO agensi sukan dan pewaris bagi Samyeong Group, tetapi terpaksa mengundurkan diri kerana statusnya sebagai wanita. Nantikan tayangan drama ini pada 16 Disember 2020 di Netflix.

Drama ini mengisahkan gambaran realistik anak muda yang mengejar percintaan dan kebahagiaan sambil berjuang untuk mendapatkannya dalam persekitaran bandar yang sibuk dan kompetitif. Ji Chang Wook yang menegang watak sebagai Park Jae Won iaitu seorang arkitek lelaki yang jujur, bersemangat, dan pencinta keindahan jalan raya di bandar. Sebagai figura romantik, ianya sukar untuk melupakan seorang wanita yang hilang dalam sekelip mata setelah berjaya mencuri hati dan kameranya.

Sementara itu, Kim Ji Won yang memegang watak sebagai Lee Eun O iaitu seorang graduate marketing worker terpaksa menukar identitinya buat sementara waktu dan menjadi Yun Seon A. Identiti barunya itu membuatkan beliau lebih spontan dan bergerak bebas. Eun O pergi ke sebuah tempat yang terpencil dan jatuh cinta dengan Jae Won. Nantikan tayangan drama ini pada Disember 2020 di Netflix.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ulama Anggap Nikita Mirzani Umat Islam Yang Berbahaya, Merendahkan Syurga

Aktres Nikita Mirzani kini menjadi sebutan di Indonesia. Dia sering menjadi perhatian kerana semua tindakan dan kata-katanya yang penuh kontroversi.

Salah satunya dia pernah berbicara soal syurga dan neraka. Ibu kepada tiga anak ini mendedahkan fakta mengejutkan mengenai harapannya untuk masa depan.

Daripada mencari jalan ke syurga, Nikita sudah bersedia untuk masuk neraka. Malah, dia merancang untuk mengadakan pesta atau acara di neraka.

“Saya sudah katakan bahawa saya tidak gilakan untuk masuk ke syurga. Kalau saya masuk ke neraka pun tak mengapa. Senang! Saya akan bertemu dengan ramai teman,”- kata Nikita.

“Siapa tahu saya akan dapat mengadakan acara di sana nanti. Saya berjumpa dengan Michael Jackson, siapa yang akan anda temui? Penyanyi wanita yang meninggal kerana overdos, Amy Winehouse. Saya lebih baik pergi ke neraka. Di sana saya bertemu dengan ramai artis. Bukan artis Indonesia ya. “

A post shared by SlideGossip Channel (@slidegossip_channel)

Kata-kata jenaka Nikita membuat ulama yang disegani di Indoneisa, Buya Yahya mengkritik dan memberi nasihat. Dia menganggap sikap Nikita cukup berbahaya.

“Sekiranya ada seorang hamba yang bercakap seperti itu, maka dia telah mengalami kecelakaan besar. Kita harus sedih, dia mengalami musibah. Bukan hanya kepalanya yang retak, tetapi imannya juga hilang. Kita doakan dapat hidayah dan sedar kalau ada orang seperti itu,” kata Buya.

“Apatah lagi, dia mengatakan sudah tidak menginginkan lagi untuk masuk syurga, wah ini bahaya betul, sesiapa pun yang mempunyai perangai dan kemahuan seperti itu, maksudnya dia akan dimudahkan menuju ke neraka kalau memang tempatnya adalah di neraka, naudzubillah. Hal yang menjadikan seseorang keluar dari iman adalah merendahkan syurga dan neraka. Kemudian, jika ada orang yang mengucapkan seperti itu, kita sedih.”

Buya juga meminta orang ramai lebih berhati-hati. Dia menilai bahawa orang seperti Nikita cenderung membuat orang lain terluka.

“Semua dosa akan dilakukannya, mengapa? Dia tidak takut neraka, baginya apa sahaja yang dia lakukan, dia tidak peduli dengan hari pembalasan, nauzubillah, maka manusia jenis ini adalah manusia yang paling berbahaya. Anda mahu jual beli dengan orang ini, oh dia boleh saja menipu Anda, kenapa? Dia tak peduli, menipu boleh masuk neraka, dia tak peduli teman saya banyak di sana,” kata Buya.


Pernah Digelar ‘Talang Air’, Ini 5 Fakta Da’i Syed Yang Ramai Tak Tahu

Nama Da’i Syed terus menjadi trending sejak beberapa hari yang lalu. Dan pada hari ini pendakwah bebas berusia 21 tahun ini dilaporkan direman bagi membantu siasatan kes rogol. Memang sukar untuk kita menerima hakikat bahawa seorang selebriti bergelar pendakwah melakukan perbuatan jijik tersebut.

Terdahulu, Da’i Syed telahpun membuat laporan polis terhadap tuduhan palsu terhadap dirinya itu, namun ia masih dalam siasatan dan dia belum disabitkan bersalah.

Kepada yang tidak mengenali pendakwah muda ini,  Da’i Syed bukan sahaja terkenal di Malaysia tapi pernah popular di Indonesia dengan nama Syed Iqmal. Lihat 5 fakta Da’i Syed yang ramai tak tahu.

Da’i Syed atau nama sebenarnya Syed Shah Iqmal Syed Mohd Shaiful Jamalullail merupakan bekas peserta  Da’i Pendakwah Nusantara pada tahun 2016. Walaubagaimanapun, dia tersingkir untuk mara ke final pada episod ke-11.  Da’i Syed dikenali selalu tampil dengan gaya penyampaian yang bertenaga dan bersahaja.

Bukan di Malaysia sahaja, Da’i Syed telah mencipta nama di Indonesia dengan menyertai Akademi Sahur Asia atau Aksi Asia 2018. Da’i Syed mendapat tempat ke-3, dan menerima hadiah wang tunai sebanyak IDR 50 juta atau sekitar  RM14, 474. Aksi Asia 2018  merupakan rancangan realiti dan bakat yang disiarkan di Indosiar pada bulan Ramadan, setiap Sahur pada bulan Ramadan.

Selain cara berdakwah yang menarik, di Indonesia, Da’i Syed juga terkenal dengan rambutnya, yang digelar ‘Talang Air’ kerana menyerupai seperti tanki air di rumah oleh juri profesional iaitu Ustazah Mama Dedeh di Aksi Asia 2018. Tanpa diduga, kerana nama panggilan ini, Da’i Syed mengaku, dia mengatakan bahawa dia  telah menjadi popular. Tidak hanya di Malaysia, tetapi juga di Indonesia.

“Sekarang di Indonesia dan di Malaysia orang memanggil saya Talang Air. Di Malaysia dulu saya dipanggil Dai Syed, tetapi sekarang Talang Air, “kata Da’i Syed di Indosiar Studio.

Da’i Syed bersaing dengan 24 peserta lain dari Malaysia, Indonesia, Brunei Darussalam, Timor Leste dan Singapura.

Dalam bidang nyanyian, Da’i Syed sudah mempunyai beberapa single. Antaranya berjudul Keagungan Cinta-Mu ciptaan Aiman Zul 2 By 2 dan lirik bersama Da’i Syed. Manakala single kedua, Ya Rasulullah, karya Seif Jamalullail, kemudian Arah hasil sentuhan Omar K, Ikhwan Fatanna dan Shazee.

Yang terbaru, Da’i baru sahaja melancarkan muzik video lagu YA AGMAL EYOUN (wahai mata cantik) pada 21 November 2020. Sehingga hari ini, video tersebut sudah mencecah 200 ribu tontonan.

Berkelulusan dalam pengajian Islam dan bahasa Arab di Maahad Buuth Islamiyah, Kaherah, Mesir, selain menyanyi dan berlakon, Syed turut menggunakan platform media sosial untuk menarik orang ramai lebih mendekati agama. Laman sosial Instagramnya yang menggunakan nama @daisyed_ sehingga kini mempunyai lebih 225,000 pengikut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sayuran Dalam Tin Lebih Baik Daripada Sayuran Segar? Ini Hal Yang Wajib Anda Tahu

Tahukah anda bahawa hasil beku dan dalam tin boleh mempunyai lebih banyak nutrien daripada produk segar, terutamanya sayur-sayuran dan buah-buahan. Ini penjelasan yang dikongsikan oleh halaman ABC News mengenai kebaikan makanan di dalam tin.

Sebenarnya, sebaik sahaja sayur-sayuran dipetik, nutrien yang terkandung mula merosot. Sayur-sayuran yang anda beli di kedai runcit atau pasar raya mungkin mengambil masa beberapa hari atau minggu untuk sampai ke sana dan mengalami perubahan nutrien yang ketara.

Berbeza dengan sayur-sayuran tin dan beku di mana tidak mengalami pengurangan nutrien dari masa ke masa. Sayuran akan terus ditinkan sejurus selepas dipetik.

Memang benar bahawa pengetinan dan pembekuan boleh mendedahkan sayur-sayuran kepada sejumlah haba yang dapat memusnahkan nutrien dan vitamin.

Menurut halaman ABC News, jika dibandingkan dengan proses semulajadi yang dialami oleh sayuran segar, kehilangan nutrien dan vitamin oleh sayuran tin dan sejuk beku adalah sangat minima.

Antara nutrisi lain yang tidak terjejas adalah bahan antioksidan seperti polifenol yang tidak tergangu sama sekali dalam proses beku dan pengetinan. Ini menyebabkan bahan antioksidan yang terdapat di dalam tin lebih tinggi daripada sayuran segar.

Pendek kata, jika anda lebih suka hasil segar, itu lebih baik. Tetapi jika sayuran sejuk beku dan dalam tin membuatkan anda lebih mudah untuk makan sayur, anda perlu tahu bahawa ia sama atau mungkin lebih bernutrisi berbanding sayur segar.


Ramai Tak Tahu, 5 Jenis Buah Ini Adalah Kacukan Buatan Manusia Pada Dahulunya

Mungkin ramai yang tak menyedari tentang perkara ini namun beberapa jenis buah-buahan dan sayur-sayuran yang kita makan pada hari ini adalah kacukan buatan manusia. Berikut adalah 5 jenis buah hibrid menurut halaman eatright.org.

Pisang adalah hibrid buatan manusia dari spesis pisang Musa acuminata liar dan Musa balbisiana. Musa acuminata mempunyai bahagian dalam yang berisi, tetapi ia mempunyai rasa yang sangat tidak menyenangkan.

Musa balbisiana pula mempunyai rasa yang enak di dalam tetapi mengandungi terlalu banyak biji.

Asalnya, lobak bukanlah berwarna oren seperti yang wujud pada hari ini. Lobak semulajadi berwarna putih atau ungu dan mungkin tidak boleh dimakan. Menurut halaman eatright.org, lobak oren yang kita makan pada hari ini adalah hibrid daripada lobak kuning, yang merupakan hibrid kepada lobak putih.

Strawberi moden yang ada pada hari ini adalah adalah kacukanbuatan manusia daripada strawberi liar yang bersaiz lebih kecil dan mempunyai jangka hayat lebih pendek serta rasa dan aroma yang lebih enak.

Menurut halaman eatright.org, buah oren berasal dari hibrid buatan manusia yang dicipta melalui kacukan buah pomelo dan mandarin. Untuk pengetahuan, buah mandarin sebenarnya adalah nenek moyang kepada buah oren.

Tangelo adalah hibrid buatan manusia dari buah tangerine dan pomelo. Malah, namanya berasal daripada gabungan kedua-dua buah ini. Tangelo dipercayai telah muncul di hutan-hutan Asia Tenggara 3,500 tahun yang lalu apabila serangga menyebarkan mandarin dengan buah yang berkait rapat dengan limau gedang.

Baru kita maklum, sebenarnya buah-buahan yang dimakan sekarang ini adalah buah yang hibrid dan dikacukkan pada zaman dahulu.


Baru Tahu! 5 Roller Coaster Ini Rupanya Dah Diharamkan Beroperasi

Pelbagai jenis taman tema diwujudkan sekarang ini dan setiap dari taman tema berlumba-lumba untuk mencipta ‘rides’ yang unik dan pasti menguji tahap adrenalin anda. Berikut merupakan 5 jenis roller coaster yang pernah diharamkan munurut halaman YouTube Top 5 Best.

Hypersonic LXC di taman tema Kings Dominion yang terletak di Virginia, Amerika Syarikat ini telah diharamkan kerana kereta ini bergerak dari keadaan pegun ke kelajuan 128 kilometer sejam, hanya dalam masa 1.5 saat!

Jika penumpang mengangkat tangan mereka ketika kereta ini bergerak, kemungkinan besar bahu mereka akan terlucut akibat pecutan yang terlalu laju.

Roller coaster Fujin Raijin II ini terletak di Expoland di bandar Osaka, Jepun. Satu insiden terjadi apabila kereta rollercoaster ini telah tergelincir menyebabkan beberapa pengunjung cedera parah manakala seorang pelajar 19 tahun terbunuh selepas kepalanya diheret di atas rel tersebut sepanjang beberapa ratus kaki.

Terletak di taman tema Battersea Park Fun Fair, The Big Dipper merupakan tarikan utama dan tertua. Munurut halaman YouTube Top 5 Best, roller coaster yang berusia 22 tahun ini diharamkan kerana telah meragut nyawa manusia apabila tali yang menarik kereta rollercoaster ini ke atas bukit telah terputus dan berpatah balik ke bawah bukit seterusnya terhempas.

Roller coaster ini diharamkan ketika satu kejadian di mana pemilik syarikat rollercoaster ini ingin memberikan ucapan mengenai keselamatan permainan ini dan beliau berasa ia lebih menarik jika dilakukan sambil menaiki rollercoaster.

Ketika rollercoaster ini sedang berjalan, beliau yang sedang memberi ucapan, tiba-tiba bangun, dan telah tercampak yang mengorbankan nyawanya. Akibat daripada bahaya yang mengundang oleh rollercoaster ini, ia telah ditutup dan diruntuhkan.

The Big Dipper yang terletak di Omaha, Nebraska ini ditutup disebabkan sebuah tragedi ngeri berlaku apabila beberapa buah kereta rollercoaster ini telah tercabut ketika dinaiki akibat kerosakan brek.

Munurut halaman YouTube Top 5 Best, akibat daripada itu, kereta yang penuh dengan penumpang kanak-kanak telah tercampak ke atas tanah dan menyebabkan 4 kematian.

Diharapakan bagi peminat roller coaster untuk memerka dahulu taman tema yang ingin dituju. Pastikan taman tema tersebut mempunyai lesen yang sah dan sentiasa diperbaharui untuk mengelakkan perkara yang tida diingini berlaku.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Yes,I’m Pregnant” – Ain Edruce Sahkan Hamil 4 Bulan

Pelakon dan pengacara, Ain Edruce menerusi laman YouTube nya telah berkongsi satu khabar gembira yang mana dia mengesahkan dirinya kini sedang hamil empat bulan.

Menurut Ain, sebelum ini dia  terpaksa mengunci mulut mengenai kehamilannya kerana usia kandungannya masih terlalu awal biarpun dihujani dengan pelbagai persoalan daripada peminat dan rakan terdekat.

“Alhamdulillah, saya mengandung. Sebelum ini ramai yang cakap nampak baby bump tetapi saya tak boleh cakap apa-apa sebab terlalu awal tetapi sekarang saya boleh kongsi dekat korang semua yang saya mengandung” katanya

Dedah pengacara Immortal Songs ini, dia mendapat tahu dirinya telah hamil setelah perasan akan keadaannya yang tidak normal seperti selalu sehinggalah terfikir untuk membeli alat pengesan kehamilan.

“Pada suatu hari saya perasan patutnya sudah datang bulan. Sebelum ini, saya tak pernah lewat dan mesti ‘on time’. Jadi saya fikir kenapa tidak beli alat pengesan kehamilan dan tiada siapa pun tahu saya beli. Hasilnya, ini yang terjadi (disahkan hamil)” kongsi Ain

Menerusi video berdurasi 13.27 minit itu,Ain turut memberi kejutan buat suami tersayang, Amirul Hafiz Mustaffa dan ahli keluarga serta rakan terdekatnya mengenai kehamilannya itu. Rata-rata daripada mereka begitu terkejut dan teruja apabila mendapat tahu mereka bakal menerima kehadiran ‘orang baharu’.

“Suami dan saya tidak sabar nak beritahu kepada keluarga kami. Jadi kami buat keputusan untuk beritahu dahulu kepada kedua-dua ibu bapa kami dengan memberi kejutan ketika membawa mereka pergi makan”

“Mereka betul-betul gembira terutama mak dan ayah suami saya sebab ini merupakan cucu kedua mereka dan mak serta ayah saya juga gembira apatah lagi ini anak sulung saya dan suami” katanya lagi

Sebagai info, Ain atau nama sebenarnya Nurulain Edruce,29 dan Amirul telah mendirikan rumah tangga pada 13 Disember yang lalu selepas enam bulan mengikat tali pertunangan.


Diva AA Menangis Ketika Ditanya Mengenai Ziana Zain

Pengacara sensasi Azwan Hj Ali,54 atau lebih dikenali sebagai Diva AA mengejutkan ramai peminat kerana mengalirkan air mata setelah gagal menahan sebak ketika ditanya mengenai hubungan istimewanya suatu ketika dahulu bersama penyanyi Ziana Zain.

Dalam program realiti Lagu Cinta Kita musim kedua itu, Azwan sekali lagi dijemput menjadi pengacara bersama dengan Elly Mazlein selain turut menjemput dua lagi selebriti iaitu Zara Zya dan Ziana sendiri. Emosi Azwan secara tiba-tiba bertukar menjadi sebak apabila mengenangkan kembali persahabatan mereka yang sudah sekian lama.

“Ziana saya kenal dah lama. Saya harap jangan hakimi kami. Jadi saya menghormati Ziana sebagai seorang kawan yang begitu lama saya kenal,” kata Azwan sebak

Dalam pada itu Ziana turut kelihatan sebak dan mengalirkan air mata apabila Azwan membuat pendedahan tersebut apatah lagi akui sudah lama tidak bertemu kedua ibubapa pelantun Putus Terpaksa itu.

“Saya minta maaf kepada Pak Zain dan Cik Robiah. Lama saya tak jumpa,” dedah Azwan

Dalam sesi perbualan tersebut, Ziana turut menegaskan orang lain tidak akan mengenali Azwan yang digelarkannya sebagai Diknon seperti mana dia mengenali pengacara itu.

“Orang kalau tak kenal diknon, mereka tak kenal. Walaupun orang gosipkan saya dengan diknon macam-macam tetapi hubungan saya dengan dia, kita sahabat”

“Walaupun bertahun saya tak jumpa dia, saya selalu telefon dan bertanya khabar. Sahabat dan kawan itu adalah dua pengertian yang berbeza, kena faham itu” dedah Ziana pula

Terdahulu, ketika pembabitan awal Azwan dalam industri hiburan, pengacara ini dikhabarkan pernah menaruh perasaan terhadap Ziana namun cintanya itu tidak kesampaian.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selain Video Muzik Baharu, Siti Nurhaliza Bakal Umumkan ‘Sesuatu’ 1 Disember Ini?

Menerusi hantaran di laman Instagram miliknya, penyanyi nombor satu negara Dato Sri Siti Nurhaliza berkongsi khabar gembira pada semua peminat bahawa video muzik Kuasa Cintamu bakal ditayangkan secara rasmi pada 1 Disember 2020.

Menariknya lagi, dalam video ini juga bakal menampilkan anak kesayangannya, Siti Aafiyah Khalid sebagai kemunculan khas yang mana membuatkan ramai peminat teruja untuk menontonnya. Sebelum ini, Siti pernah berkongsi beberapa sedutan video sekitar penggambaran video muzik ini yang dirakam di kediamannya beberapa bulan dahulu.

“Nantikan pEnampilan Aafiyah untuk MV saya 1 Disember ini” tulis Siti di laman Insta Story

Dalam perkembangan lain, di laman Twitter terdapat dakwaan yang mengatakan bahawa Siti akan turut mengumumkan satu lagi berita gembira pada 1 Disember kelak. Dikhabarkan, penyanyi kesayangan ramai ini berkemungkinan akan berkongsi berita kehamilan keduanya secara rasmi.

Terdahulu, beberapa spekulasi hangat memperkatakan bahawa Siti kini sedang berbadan dua selepas beberapa gambarnya seperti hamil telah dimuatnaik di media sosial oleh peminat dan rakan terdekat.


Ramai Teruja! Produksi Kongsi ‘Teaser’ Ejen Ali: The Movie 2

Menerusi laman Twitter rasmi mereka, Ejen Ali telah berkongsi sekeping foto sebuah skrip yang tertera Ejen Ali: The Movie 2 sekaligus mengesahkan kesinambungan filem animasi hebat ini.

Dalam perkongsian itu, kelihatan sekual Ejen Ali yang masih belum dimuktamadkan tajuknya namun penulis skrip nya telah pun dinyatakan. Dibarisi oleh empat orang penulis skrip, perkongsian itu ternyata membuatkan ramai peminat teruja untuk menantikannya biarpun tarikh tayangannya tidak diumumkan lagi.

Sekadar info, filem Ejen Ali telah berjaya mencatatkan beberapa rekod dan sejarahnya tersendiri. Filem terbitan bersama Primeworks Studios dan Wau Animation itu menduduki carta tiga filem tempatan yang mencatat kutipan terbanyak sepanjang zaman selepas Munafik 2 (RM48 juta) dan Hantu Kak Limah (RM36 juta) selain berada carta teratas filem pecah panggung tempatan 2019 dengan capaian RM30 juta kutipan.

Selain itu, Ejen Ali The Movie turut mencipta rekod baru apabila kutipan filem terbabit berjaya mengatasi kutipan filem animasi Upin & Ipin: Keris Siamang Tunggal dan Boboiboy The Movie 2 sebelum ini sekaligus menjadi filem animasi paling popular ketika ini.


Ada Yang Sampai Jatuh! 5 Kumpulan K-Pop Ini Masih ‘Perform’ Walau Cuaca Buruk

Apabila anda melihat kumpulan K-Pop kesukaan anda melakukan persembahan di atas pentas, anda dapat meihat kelincahan mereka sewaktu menari. Tetapi bagaimana jika keadaan cuaca yang buruk? Adakah mereka tetap perform? Berikut adalah 5 kumpulan K-Pop yang masih perform walaupun keadaan cuaca yang buruk. Stay tune guys!

GFRIEND menghadiri sebuah konsert yang dianjurkan oleh SBS pada September 2015. Malangnya, pentas yang mana kumpulan tersebut bakal gunakan itu basah kerana hujan.

Beberapa ahli kumpulan GFRIEND tergelincir, tersadung, dan jatuh di atas pentas semasa persembahan mereka.Salah seorang ahli kumpulan GFRIEND yang paling menderita adalah Yuyu kerana beliau jatuh sebanyak 8 kali semasa membuat persembahan.

Bukan sahaja keadaan hujan, malah keadaan angin juga boleh menganggu prestasi persembahan. Sewaktu EXID melakukan persembahan lagu hit mereka “Up & Down”, EXID dilanda keadaan angin kuat. Sepanjang persembahan, cuaca yang berangin itu meniup rambut setiap kumpulan EXID dari pelbagai arah.

Anda dapat melihat setiap anggota berusaha untuk menjaga rambut mereka daripada terkena wajah mereka dan tidak tersangkut pada mikrofon yang dipakai sewaktu persembahan berlangsung.

Membuat persembahan dalam keadaan cuaca sejuk? Ini yang terjadi kepada Red Velvet yang membuat persembahan pada malam MBC 2016 Gayo Daejun dengan suhu antara 32 °F dan 25 °F. Keadaan cuasa seperti ini kelihatan keterlaluan untuk membiarkan sesiapa sahaja keluar bernyanyi dan menari di atas pentas.

Dan hal ini membuatkan para peminat berasa bimbang dan kecewa melihat Red Velvet perform dalam keadaan cuaca sebegitu. Apa yang lebih memilukan adalah kelima-lima ahli kumpulan Red Velvet hanya memakai skirt pendek. Ianya terlalu sejuk sehingga anda dapat melihat nafas yang keluar dari mulut mereka sewaktu melakukan persembahan.

Pada ulang tahun ke-10 Cultwo Show, TWICE membuat persembahan dalam keadaan hujan yang lebat. Hujan yang sangat lebat tidak menghalang TWICE daripada memberikan persembahan yang hebat kepada peminat mereka. Para peminat sangat kagum dan berterima kasih di atas professionalism TWICE.

BTS juga tidak terlepas daripada mengalami pengalaman melakukan persembahan di dalam cuaca yang buruk. BTS membuat persembahan dalam festival muzik SBS Gayo Daejun 2016, nasib mereka lebih baik daripada Red Velvet, BTS mengenakan sut yang tebal dan berlapis untuk melakukan persembahan dalam suhu 32°F- 25°F.  Cuaca yang terlalu sejuk sehingga anda dapat melihat nafas yang keluar dari mulut mereka. Walaubagaimanapun, ianya tidak menghalang mereka untuk melakukan persembahan yang terbaik untuk peminat mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Berpisah Akhirnya… Ini Kisah Penceraian 10 Artis Malaysia Sepanjang 2020

Setiap tahun pasti kes perceraian di kalangan selebriti dan sentiasa menjadi topik hangat di media sosial. Setiap kali ia berlaku, pasti nama artis yang terbabit akan trending di twitter.

Walaupun setiap pasangan suami isteri berusaha mempertahankan rumahtangga, namun beberapa pasangan artis di Malaysia ini akhirnya harus mengalah. Lagi-lagi pandemik Covid-19 ketika ini menjadi antara punca tekanan emosi dalam kalangan masyarakat.

Pada tahun 2020, beberapa pasangan selebriti memutuskan untuk menamatkan perkahwinan mereka. Murai MY telah menyediakan sedikit bingkisan mengenai 10pasangan artis yang bercerai di 2020.

Pelakon dan penyanyi Lufya dan Che Hafiz sah bercerai pada 17 Jun 2020 di Mahkamah Rendah Syariah Daerah Petaling, Shah Alam. Kedua-dua mereka mendirikan rumah tangga pada 26 November 2016 dan dikurniakan seorang cahaya mata perempuan bernama Laana Haura.

Ada khabar angin mengatakan punca perpisahan tersebut adalah kerana Che Hafiz menjalinkan hubungan sejenis. Namun Che Hafiz atau nama sebenarnya Che Muhammad Hafiz Che Baharum menepis dakwaan itu sekeras-kerasnya dan menganggap ia sebagai fitnah.

Pelakon kontroversi, Ammar Alfian dan Nelissa Nezam bercerai secara tebus talak di Mahkamah Rendah Syariah Kuala Lumpur pada 14 Oktober 2020. Nelissa diarahkan oleh Hakim untuk membayar RM7,000 kepada Ammar sebagai proses tebus talak. Nelissa dan Ammar mendirikan rumah tangga pada Mac 2016 dan mereka dikurniakan cahaya mata lelaki, Kyro Shakur yang kini berusia setahun.

Terdahulu, dipetik dari BH Onlne, Nelissa pernah mendakwa bahawa Ammar  menipu dan berlaku curang. Ammar menolak tuduhan dan menganggapnya ‘fitnah’, sebelum akhirnya mengakui kenyataan Nelissa benar.

Siapa menduga, rumahtangga yang dibina hampir 17 tahun akhirnya musnah. Pengarha terkenal Opis Zami atau nama asalnya Mohd Saufi Zami telah bercerai dengan Zamzarina Mohammed pada awal Oktober tahun ini.

Opie dan Zamzarina mendirikan rumah tangga pada 5 Disember 2003 dan hasil perkahwinan tersebut mereka dikurniakan tiga anak lelaki iaitu Ammar Shah Saidi,15, Aliff Shah Syedi,13, dan Arrif Shah Saidi, 8.

Mengenai punca penceraian, Opis menganggap hal tersebut terlalu peribadi untuk dikongsi. Dia berkata ini merupakan keputusan yang baik antara kedua belah pihak.

Rumahtangga yang dibina sejak 2015 tidak berpanjangan selepas Sharifah Sakinah mengumumkan sudah bercerai dengan juruterbang Aliff Adha pada bulan Mei lalu yang lalu. Pasangan itu dikurniakan seorang anak perempuan Anais Adha, 3.

Dipetik dari Kosmo, Sakinah mengakui telah menemui cinta baru dengan seorang jejaka kacak dan sado. Rasanya peminat dapat mengenal jejaka bertuah ini kerana Sakinah sering muatnaik gambar bersama di instagramnya.

Nampaknya perkahwinan kali kedua usahawan, Engku Emran menemui kegagalan. Pada bulan Julai yang lalu, Laudya Cynthia Bella, 32, mengesahkan dia sudah bercerai dengan Engku Emran.

BACA LAGI: Kronologi Kisah Cinta Engku Emran & Bella Hingga Akhirnya Bercerai

Laudya dan Engku Emran melangsungkan pernikahan di Kuala Lumpur pada 8 September 2017 dan pasangan ini tidak dikurniakan anak.

Wajah mereka berdua sentiasa muncul di kaca TV menghiburkan kita semua. Mungkin ramai yang tidak menyedari bahawa pengacara dan pelakon, Elly Arifin dan pelawak Jiggy dari kumpulan Masin ada pasangan suami isteri. Namun pada pasangan ini sah bercerai talak satu di Mahkamah Rendah Syariah Hulu Langat, Selangor, pada 30 Januari lalu.

Pasangan ini berkahwin pada 9 September 2016 selepas empat tahun bercinta. Mereka tidak dikurniakan cahaya mata, namun Elly pernah mengalami keguguran pada September lalu.

Tiada siapa yang boleh menyangka rumah tangga aktor Keith Foo & Kim Raymond yang dibina selama 5 tahun telah berakhir. Berita mengenai perceraian itu dijelaskan langsung oleh Keith Foo melalui BH Online yang mengatakan bahawa dia dan isterinya telah menamatkan perkahwinan sejak 2 tahun yang lalu. Anda boleh ikuti kronologi pertemuan dan perpisahan mereka melalui pautan ini.

Kronologi Kisah Keith Foo & Kim Raymond, Dari Perkenalan Hingga Perceraian

Hanya mampu melayari bahtera perkahwinan selama hampir enam bulan, usahawan kosmetik, Datuk Alha Alfa redha jodohnya dengan Datin Noor Azlin Ismail tidak berpanjangan. Alha menikahi Azlin di Taiping, Perak pada 28 September tahun 2020.

Pada awal Januari 2020, penyanyi terkenal Jaclyn Victor bercerai dengan suaminya, Shawn Rivera selepas lima tahun berkahwin. Berita sedih itu diumumkan sendiri oleh Rivera yang juga vokalis kumpulan R&B antarabangsa terkenal era 1990-an, AZ Yet.

Pasangan selebriti itu berkahwin di sebuah gereja di Philadelphia pada 19 Julai 2014. Hasil perkongsian hidup itu, mereka dikurniakan dua cahaya mata, Jonah Joshiah Rivera, 5, dan Molly Marguerite Rivera, 3.

Walaupun sudah bercerai sejak tahun 2019, penyanyi dangdut Sheeda bersedia untuk memaklumkan berita sedih itu kepada umum pada bulan Mac yang lalu. Sheeda atau nama sebenarnya Sayyida Beevi binti M. Shahul Hameed berpisah dengan bekas suami, Sukri Hashim, 39 atas dasar pengorbanan.

Sebagai info, Sheeda dan Sukri yang merupakan seorang guru telah berkahwin pada sekitar 2007. Bersama Sukri dia telahg dikurniakan seorang cahaya mata lelaki iaitu Muhammad Aiman. Hasil daripada perkahwinannya terdahulu, penyanyi ini telah dikurniakan tiga orang cahaya mata iaitu Hafizul Razli, Bienda dan Nurfazlinda Fazli.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nekad Bunuh Diri! 4 Fakta Kematian ‘Influencer’ Ayu Wulantari Yang Mengejutkan

Seorang influencer yang aktif di Instagram, Ayu Wulantari ditemui tidak bernyawa setelah dilaporkan membunuh diri. Ayu dikatakan telah melompat dari tingkat 4 di Rose Inn Hotel Jimbaran, Bali, pada hari Sabtu (28/11) jam 10.30 pagi waktu tempatan.  Wanita itu disyak membunuh diri kerana putus cinta.

Berikut adalah fakta kronologi kematian Ayu Wulantari yang agak mengejutkan.

Dipetik dari SuaraBali.id, pemilik hotel itu mengatakan bahawa mangsa bukan penghuni hotel tetapi tetamu kepadakekasihnya, yang merupakan penyewa bilik hotel. Tambahan pula, mangsa dikatakan sering datang berjumpa kekasihnya sejak awal November.

Mangsa dilaporkan membunuh diri dengan melompat dari tingkat 4. Menurut Ketua Polis Kuta Selatan, mangsa mengalami kecederaan di kaki dan kepalanya. Mangsa juga dinyatakan meninggal dunia sejurus selepas dibawa ke hospital.

Punca kematian Ayu Wulantari belum diketahui. Namun, aksi nekad yang dilakukan mangsa saat ini disyaki kerana putus cinta.

Melalui laman Intagramnya, wanita yang mempunyai jumlah pengikut seramai lebih 200k itu menulis kapsyen dalam bentuk “Mati 1 ….. ??”. Ramai yang mengatakan bahawa mangsa telah memberi isyarat untuk bunuh diri.

Ayu dikenali sebagai influencer yang aktif di media sosialnya. Di Instagram, dia sering menunjukkan hobinya bersenam.

Di samping itu, Ayu dikenali sebagai bidan. Ini diketahui dari bio Instagramnya, di mana Ayu menulis gelaran yang dia terima dari bidan, iaitu A.Md.Keb. Dia juga mempunyai Certified Physiological Holistic Care Therapist (CPHCT).


Shahrukh Khan & Akshay Kumar Tak Boleh Berlakon Bersama, Ini Sebabnya!

Bintang Bollywood Shahrukh Khan (SRK) dan Akshay Kumar adalah dua bintang yang disegani di India. SRK masih memegang gelaran Raja Bollywood manakala Akshay terus kekal menjadi selebriti Bollywood dengan bayaran tertinggi dunia.

Mereka berdua mempunyai kelompok peminat sendiri dan ramai yang berharap kedua-dua mereka akan bergandingan dalam filem.

Namun, nampaknya SRK tidak terlalu berminat untuk bergandingan di filem dengan pelakon Padman itu. SRK pernah mendedahkan mengapa dia tidak mahu bekerja dengannya.

“Apa yang saya katakan, Saya tidak bangun seawal dia, “- kata Khan dalam temu bual dengan DNA India.

“Saya tidur ketika Akshay bangun. Dia mulakan hari-harinya lebih awal. Pada masa saya mula bekerja, dia sedang berkemas dan pulang. Oleh itu, dia mempunyai lebih banyak masa untuk bekerja. Saya aktif pada waktu malam. Tidak ramai orang yang gemar menjalani penggambaran pada waktu malam seperti saya, ”katanya.

“Pasti akan jadi lebih menarik dapat berlakon dengan Akshay. Dia akan meninggalkan set dan saya akan masuk. Saya ingin bekerja seperti Akshay tetapi cara kami bekerja tidak serasi, “tambahnya.

SRK dan Akshay Kumar pernah muncul dalam filem Om Shanti Om dan Heyy Babyy. Namun, dalam kedua filem itu, kedua-duanya hanya muncul sepintas lalu.

Dari kenyataan SRK kita dapat mengetahui bahawa Akshay Kumar adalah pelakon yang sangat berdisiplin mengenai masanya. Sebaliknya, Shahruh adalah jenis pelakon yang lebih suka bekerja hingga larut malam. Oleh itu, jangan terkejut jika SRK dapat menghabiskan tiga judul filem dalam satu tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


6 Alasan Munasabah Kenapa Laptop Terkini Tak Perlukan DVD Drive Lagi

Apakah perkara yang anda akan pertimbangkan sebelum membeli laptop? Kebiasannya setiap orang akan memberi fokus kepada ciri-ciri seperti saiz hard disk, RAM, saiz skrin, ciri skrin sentuh, dan banyak lagi.

Walaubagaimanapun, adakah anda menyedari bahawa komputer riba yang terkini kebiasaannya tidak lagi disediakan DVD drives?

Kenapa kebanyakan pengeluar komputer riba kini tidak menyediakan ciri DVD drive pada komputer riba? Berikut adalah sebab mengapa komputer riba yang terkini tiada DVD drive. Stay tune guys!

Tahukah anda bahawa optical disk drives menggunakan laser untuk membaca dan menulis data? Apabila jenis disks yang berbeza digunakan, maka wavelengths yang digunakan juga berbeza. Menurut Study.com, Optical drives yang berfungsi dengan pelbagai jenis disks mengandungi banyak laser.

Untuk CD atau cakera padat, wavelength yang digunakan adalah sebanyak 780 nanometer (nm). Panjang ini berada dalam julat inframerah. Kemudian, untuk DVD atau cakera video digital, wavelength yang digunakan adalah sebanyak 650 nanometer (nm). Bukan itu sahaja, untuk Blu-ray, wavelength yang digunakan adalah sebanyak 405 nanometer (nm).

Antara sebabnya adalah disebabkan perkembangan teknologi yang semakin canggih.  Apabila anda mahu mendengar muzik, anda harus memasukkan DVD ke dalam drive. Begitu juga dengan menonton filem atau video, di masa lalu anda memerlukan DVD yang membolehkan anda menontonnya.

Kini, anda hanya memerlukan gajet untuk mendengar muzik atau menonton filem. Ya, anda boleh melakukan streaming secara direct, tanpa perlu memasukkan DVD ke dalam laptop drive. Dan hal ini menyebabkan DVD drives semakin jarang digunakan. Dan ia menjadi salah satu sebab mengapa pengeluar komputer riba mempertimbangkan untuk menghapuskan DVD drives.

Jika pada zaman dahulu, anda perlu menyimpan DVD sebanyak mungkin untuk menyimpan fail. Seiring dengan kemajuan teknologi, fail kini banyak disimpan pada external hard disk dan memuat naik ke cloud storage system seperti Google Drive atau Dropbox. Dan hal ini menyebabkan DVD mula jarang digunakan untuk menyimpan fail.

Pilihan penyimpanan tersebut juga dianggap lebih mudah, lebih praktikal, dan lebih murah daripada menyimpan fail dalam DVD. Selain itu, apabila DVD tergores, berdebu, kotor, dan basah, ia menyebabkan fail yang terdapat di dalamnya rosak. Anda juga harus sentiasa berhati-hati semasa menyimpan DVD untuk mengelakkan fail di dalam DVD tersebut rosak.

Anda kini mempunyai pelbagai kemudahan untuk menyimpan fail dengan menggunakan cloud storage system seperti Google Drive, Dropbox, atau Microsoft OneDrive. Anda boleh menyimpan fail yang besar dan boleh directly shares dengan orang lain. Dengan ciri perkonsian ini, rakan anda dapat memuat turun fail dengan lebih mudah dan lebih cepat.

Menurut Rick’s Daily Tips Page, bayangkan betapa sukarnya anda harus membuat salinan duplicate DVD. Ianya jauh lebih menyusahkan, kerana menghabiskan banyak masa dan tenaga. Dan hal ini menyebabkan kebanyakan pengeluar komputer riba membuat pertimbangan dan akhirnya membuang DVD drives.

DVD drives memakan banyak ruang pada komputer riba. Dengan DVD drives, komputer riba akan menjadi lebih tebal dan lebih berat. Selain itu, reka bentuk komputer riba yang nipis dan ringan lebih popular kerana kelihatan lebih menarik. Bukan itu sahaja, komputer riba yang nipis juga lebih mudah untuk disimpan, dan pada masa yang prestasinya masih berada di tahap yang optimum.

Komputer riba anda tidak mempunyai DVD drive, tetapi anda perlukannya untuk memainkan DVD? Bertenang, anda tidak perlu terburu-buru membuat keputusan untuk membeli komputer riba yang baru. Anda boleh membeli external DVD drive dan fungsinya masih sama dengan DVD drive yang disertakan pada komputer riba. Harganya juga tidaklah terlalu mahal dan anda boleh survey mengikut kesesuaian bajet anda.


6 Laporan Polis Termasuk Seks Luar Tabii Dibuat Terhadap Penyanyi

Media tempatan malam tadi melaporkan sebanyak enam laporan polis telah dibuat berkaitan dengan kes yang dilakukan oleh penyanyi yang juga bekas bekas peserta sebuah rancangan realiti keagamaan pada 2016.

Ketua Jabatan Siasatan Jenayah Selangor, Datuk Fadzil Ahmat mengesahkan lima laporan diterima di Shah Alam dan satu di Petaling Jaya.

“Suspek yang tamat reman untuk kes pertama esok akan dipohon sambungan remannya bagi siasatan kes yang baharu diterima.

“Siasatan dijalankan di bawah kesalahan seksual seperti Seksyen 376 ( rogol), 354 (cabul), 377 (seks luar tabii) dan 323 (mencederakan) mengikut Kanun Keseksaan,” katanya dalam sebuah kenyataan semalam

Dalam pada itu, Fadzil turut menyeru sekiranya terdapat lagi mangsa lain untuk tampil membuat laporan polis dan menasihati orang ramai untuk tidak merasa bimbang bagi membantu siasatan.

Terdahulu, media melaporkan seorang penyanyi yang lebih dikenali sebagai pendakwah selebriti berusia 25 tahun telah direman lima hari bermula Jumaat lalu bagi membantu siasatan kes merogol seorang wanita di sebuah rumah di Seksyen 7 di sini, September tahun lalu.Suspek ditahan kira-kira jam 11 malam pada 26 September lalu selepas tampil memberi keterangan di Ibu Pejabat Polis Daerah Shah Alam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.